Kalifornium is 'n chemiese element met die simbool Cf en atoomgetal 98. Dit is 'n vermoedelik grys of silwerige aktinied. Kalifornium is vir die eerste keer gesintetiseer deur Stanley Thompson, Kenneth Street, Albert Ghiorso en Glenn Seaborg aan die Universiteit van Kalifornië, Berkeley in 1950. Dit was die sesde transurane element wat ontdek is. Hulle bombardeer 242Cm met α-deeltjies in 'n siklotron, waarby die isotoop 245Cf ontstaan. Die naam kalifornium is afgelei van die naam van die universiteit, "University of California" in die staat van Kalifornië, waar die element ontdek is. Omdat kalifornium slegs in klein hoeveelhede beskikbaar is, word dit alleen gebruik vir baie gespesialiseerde toepassings. Folies van 252Cf word by radiologiese navorsing as bron van neutrone en by die opsporing van goud en silwer gebruik. Dit is die swaarste element wat praktiese toepassings het. Hoewel daar a.g.v. die gebrek aan materiaal weinig ondersoek na die eienskappe van kalifornium uitgevoer kan word, is daar tog enkele data beskikbaar. 252Cf (halfleeftyd 2,6 jaar) verval teen ongeveer 3% deur spontane splyting, waarby neutronstraling ontstaan. Een mikrogram kan 170 miljoen neutrone per minuut uitstuur.


Alfastraling (simbool: α) is een van die drie belangrikste soorte straling wat deur radioaktiwiteit vrygestel word. In teenstelling tot gammastraling, wat neutrale fotone betref en betastraling wat gewoonlik uit negatief gelaaide elektrone bestaan is alfastraling 'n stroom positief gelaaide alfadeeltjies: 42He2+, die atoomkerne van helium. Hulle word by die alfaverval-proses vrygestel wat talle sware onstabiele isotope ondergaan. Vanweë sy positiewe lading word alfastraling in 'n magnetiese veld in die teenoorgestelde rigting as betastraling afgebuig. Neutrone en gammastraling word omrede hulle neutraal is nie afgebuig nie. Alfastraling word aangewend in rookdeteksie. Die amerikium-isotoop 24195Am is 'n baie aktiewe alfastraler met 'n halfleeftyd van 432,2 jaar. Dit verval na 23793Np wat ook radioaktief is, maar baie min omdat dit 'n lang halfleeftyd van 2,144 miljoen jaar het. Die vrygstelde alfastraling ioniseer 'n klein volume lug en dit verhoog die elektriese geleidbaarheid genoeg om 'n klein elektriese stroom deur te lei. Indien rook in die geïoniseerde lug deurdring verander hierdie stroompie en 'n alarm waarsku die bewoners dat daar dalk brand is. Alfastraling is op aarde die bron van die element helium.


Biomolekulêre struktuur is die ingewikkelde gevoude, driedimensionele vorm wat gevorm word deur 'n molekuul proteïen, DNS (DNA) of RNS (RNA), en dit is belangrik vir die funksie daarvan. Die struktuur van hierdie molekules kan oorweeg word by enige van verskeie lengteskale wat wissel van die vlak van individuele atome tot die verhoudings tussen hele proteïen-subeenhede. Hierdie nuttige onderskeid tussen skale word dikwels uitgedruk as 'n ontbinding van molekulêre struktuur in vier vlakke: primêre, sekondêre, tersiêre en kwaternêre. Die steier vir hierdie meervoudige organisasie van die molekule ontstaan op die sekondêre vlak, waar die fundamentele strukturele elemente die verskillende waterstofbindings van die molekuul is. Dit lei tot verskeie herkenbare domeine van proteïenstruktuur en nukleïensuurstruktuur, insluitende sulke sekondêre struktuur eienskappe soos alfa helixes en beta lakens vir proteïene, en haarspelde, bultjies en interne lusse vir nukleïensure. Die terme primêre, sekondêre, tersiêre en kwaternêre struktuur is deur Kaj Ulrik Linderstrøm-Lang in sy 1951 Lane Mediese Lesings by Stanford Universiteit ingestel. Die primêre struktuur van 'n biopolymeer is die presiese spesifikasie van sy atoomsamestelling en die chemiese bindings wat daardie atome verbind (insluitende stereochemie).


Gabriel Urbain Fauré (Frans: [ɡabʁiɛl yʁbɛ̃ fɔʁe]; 12 Mei 1845 – 4 November 1924) was 'n Franse Romantiekkomponis, orrelis, pianis, en onderwyser. Lys van komponiste Wikimedia Commons het meer media in die kategorie Gabriel Fauré. Hierdie artikel is ’n saadjie. Voel vry om Wikipedia te help deur dit uit te brei.


John Graham (of Fintry) (Dundee, Skotland, 24 Julie 1778 – Wynberg, Kaapkolonie, 17 Maart 1821) was ’n Britse offisier in Suid-Afrika en die grondlegger van Grahamstad, na wie die stad ook genoem is. Graham was die tweede seun van Robert Graham, die laaste landheer van die Fintry-landgoed en 12de verteenwoordiger van die Grahams van Fintry, in Forfarshire, noord van Glasgow, en sy eggenote, Peggy Mylne. Hy het uit 'n ou en adellike geslag gestam van die eerste graaf van Montrose, en oorspronklik van sir William Grame, landheer van Kincardine in die vroeë 15de eeu. Op sestienjarige leeftyd het John Graham as luitenant by die 90ste Regiment aangesluit wat 'n familielid, Thomas Graham van Balgowan (later lord Lynedoch), in 1794 op die been gebring het. In 1795 vertrek hy aan die hoof van 'n afdeling na Isle de Dun aan die Franse kus, maar weens swak gesondheid keer hy die volgende jaar terug na Brittanje. Later het hy diens onder kol. Graham van Balgowan gedoen en in 1799 was hy lid van graaf Hood se ekspedisie na Toulon.


Franz Liszt (Hongaars: [ˈlist ˈfɛrɛnt͡s]; 22 Oktober 1811 – 31 Julie 1886) was 'n produktiewe 19de-eeuse Hongaarse komponis, virtuose pianis, dirigent, musiekonderwyser, verwerker, orrelis, filantroop, skrywer, nasionalis en 'n lid van die Fransiskaanse derde-orde. Die musikaal-historiese betekenis van Franz Liszt lê enersyds in sy bydrae tot die uitbreiding van die pianistiese tegniek, en andersyds in die ontginning van instrumentale vorme wat nie aan die klassieke beginsels gebonde was nie. In die verband en ten opsigte van harmonie het hy tot 'n komponis ontwikkel wat ŉ omwenteling in die musiek van sy tyd teweeggebring het en latere ontwikkelings vooruitgeloop het. Franz Liszt is op 22 Oktober 1811 in die Hongaarse dorpie Raiding naby die Oostenrykse grens gebore. Reeds op 5-jarige ouderdom het hy in klavier speel begin belang stel en sy vader, Adam Liszt, het hom sy eerste klavierlesse gegee. Hy was ŉ baie godsdienstige kind en benewens sy entoesiasme vir sigeunermusiek, het hy baie belang gestel in kerkmusiek. In 1821 het sy vader hom na Wenen geneem vir verdere studie en vir anderhalf jaar is hy deur Karl Czerny, 'n leerling van Beethoven, onderrig.


Bastnäsiet is 'n groep van minerale met algemene formule LnCO3F waarin Ln= La, Ce, Y , Nd en ander lantaniede. Die naam is afgelei van die Sweedse dorp Bastnäs waar dit die eerste keer gevind is. Afhanklik van watter Ln-metale dit bevat word verskeie minerale onderskei, soos: Bastnäsiet-Ce Bastnäsiet-La Bastnäsiet-Y Bastnäsiet-Nd Hierde minerale is saam met monasiet die belangrikste bron van lantaniede. Bastnäsiet-Ce wat die formule CeCO3F het is die argetipe van die G7₁-struktuur van die strukturbericht-klassifikasie. Dit het 'n heksagonale eenheidsel met ruimtegroep P62c en Z=6. Die atoomposisies is: O op 12i: (0,3828, 0,3245, 0,1354) O op 6h: (0,109, 0,316,  ¼) C op 6h: (0,29, 0,322,  ¼) Ce op 6g: (0,33941, 0, 0) F op 4f: (⅓, ⅔, 0.051) F op 2a: (0, 0, 0) Die trigonale karbonaatgroepe (CO3) en die seriumatome is in 'n WC-tipe rooster gerangskik. Die fluooratome word in trigonale holtes tussen die seriumatome aangetref.


Agtergrond is die tyd sowel as geografiese ligging binne 'n vertelling of prosawerk. As literêre element dra die agtergrond daartoe by om die situasie en stemming vir 'n verhaal te skep. Agtergrond is ook al verhaalwêreld  of milieu genoem, en as sulks verwys dit na 'n konteks (veral samelewing) buite die onmiddellike omgewing van die verhaal. Agtergrond kan die volgende elemente insluit: kultuur, historiese tydperk, geografie, en uur. Saam met intrige, karakter, tema en styl word agtergrond as een van die fundamentele komponente van fiksie beskou. Agtergrond is 'n belangrike element in 'n vertelling en in sommige werke word die agtergrond self 'n karakter. Die term agtergrond word dikwels gebruik om na die sosiale milieu te verwys waarin die gebeure van 'n roman afspeel, en romanskrywer Donna Levin het al beskryf hoe hierdie sosiale milieu die karakters se waardes vorm. Een van die elemente van verhaalagtergrond is tydsverloop. Dié is in sommige verhale staties, en in ander dinamies, met byvoorbeeld veranderende seisoene.


Suiderberg is 'n voorstad in die noordweste van Pretoria, Suid-Afrika. "Subplek Suiderberg". Sensus 2011.


Willow Park Manor is 'n voorstad in die ooste van Pretoria in Gauteng, Suid-Afrika. "Subplek Willow Park Manor". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Thatchfield is 'n voorstad van Centurion, Suid-Afrika. Dit is wes van Rooihuiskraal en suid van die N14 geleë. "Subplek Thatchfield". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Rhett Butler is die manlike hoofkarakter in die roman Gone With the Wind. Hy word veral onthou vir sy woorde aan Scarlett O’Hara: "Frankly, my dear, I donot give a damn!" Die roman is in 1936 deur Margaret Mitchell gepubliseer. In die gelyknamige rolprent uit 1939 is die rol deur Clark Gable vertolk. Rhett is 'n lid van die boonste samelewing van Charleston in Suid-Carolina, maar hy leef sy lewe soos hy wil, sonder om oor die sosiale norme van sy tyd te dink. Dit lei hom tot talle dwaashede (hy is 'n speler, drinker en rokjagter). Selfs sy familie hou hom op 'n afstand oor sy skandalige gedrag. Rhett ontmoet Scarlett O'Hara, die protagonis van die roman, tydens 'n partytjie. Hy was oud genoeg om haar pa te wees. Hy hou dadelik van haar toe hy sien hoe sy die here wat om haar drentel met selfvertroue afweer, maar hy hoor per ongeluk hoe sy 'n passievolle liefdesverklaring aan Ashley Wilkes maak. Rhett en Scarlett trou later, nadat sy die tweede keer 'n weduwee word (na haar huwelike met Charles Hamilton en Frank Kennedy).


Die 2009 Formule Een Japannese Grand Prix is op 4 Oktober 2009 op die Suzuka Internasionale Renbaan in Japan gehou. Dit was die sestiende wedren van die kampioenskapseisoen en is deur Sebastian Vettel in 'n Red Bull-Renault gewen. Button, Barrichello, Alonso en Sutil verloor almal vyf plekke nadat hulle te vinnig jaag onder 'n geelvlag-situasie. Kovalainen word met vyf plekke gestraf nadat sy ratkas vervang is. Buemi kon nie deelneem aan die derde kwalifikasie nadat hy bots aan die einde van die tweede kwalifisering. Buemi word met vyf plekke gestraf nadat hy verder ry met sy gestampte motor en ander jaers daarmee ophou. Glock bots in kwalifisering twee en kon weens beserings nie aan die wedren deelneem nie. Alguersuari bots in kwalifisering en die rooi vlag word gewaai. Liuzzi met vyf plekke gestraf nadat sy ratkas vervang is. Webber beskadig sy motor in kwalifisering. Hy spring die wedren vanuit die kuipe weg in 'n nuwe motor.


Bilateria, of triploblaste, is diere met bilaterale simmetrie; hulle het dus ’n kop ("voorkant") en ’n stert ("agterkant"), sowel as ’n rug ("bokant") en ’n maag ("onderkant"). Hulle het dus ook ’n linker- en regterkant. In vergelyking hiermee het radiaal simmetriese diere soos jellievisse ’n bo- en onderkant, maar nie ’n identifiseerbare voor- of agterkant nie. Bilateria is ’n groot groep diere wat die meeste filums insluit, behalwe Porifera (sponse), Cnidaria, Placozoa en Ctenophora. Die meeste embrio's is triploblasties; dit het drie kiemlae: ’n endoderm, mesoderm en ektoderm. Feitlik almal is (heeltemal of byna) bilateraal simmetries; die mees merkwaardige uitsondering is stekelhuidiges, wat as volwassenes byna-radiale simmetrie het, maar as larwes bilateraal simmetries is. Buiten ’n paar filums soos platwurms en Gnathostomulida het die diere volledige spysverteringskanale met ’n aparte mond en anus. Sommige diere soos bogenoemde twee filums het geen liggaamsopeninge nie, terwyl ander skynbare openinge het, soos ’n skynbuikholte.


Deuterostomia ("tweede mond" in antieke Grieks) is ’n superfilum in die koninkryk Animalia (diere). Dit is ’n sustersklade van Protostomia; saam vorm hulle die klade Nephrozoa. Deuterostomia is ’n takson van die klade Bilateria in die subkoninkryk Eumetazoa. Hulle word van Protostomia onderskei deur die manier waarop die embrio twee openinge ontwikkel: In Deuterostomia word die eerste opening die anus, terwyl Protostomia eers die mond ontwikkel. Daar is drie hoofklades in Deuterostomia: Chordata (gewerweldes en hul verwante) Echinodermata (stervisse, seekomkommers, seekastaiings, ens.) Hemichordata (eikelwurms en graptoliete) In beide Deuterostomia en Protostomia ontwikkel ’n sigoot eers in ’n hol bal van selle, wat ’n blastula genoem word. In Deuterostomia vind radiale kliewing plaas, waar die selle radiaalsimmetries ten opsigte van die as van die eier gerangskik bly. Die mesoderm vorm as evaginasies (uitstulpings) van die ontwikkelde ingewande; dit breek af en vorm die seloom (buikholte). ’n Groot verskil tussen Deuterostomia en Protostomia is dat die opening aan die onderkant van die vormende gastrula by eersgenoemde die anus word, terwyl dit by laasgenoemde die mond word.


A&W Restaurants is 'n ketting van kitskosrestaurante wat bekend is vir sy wortelbier- en wortelbiervlotte. A & W was eintlik die eerste suksesvolle "franchise"-maatskappy: die konsessiesaak het omstreeks 1921 in Kalifornië begin. Die maatskappy se identiteit is geneem uit die eerste letters van die vanne van vennote Roy W. Allen en Frank Wright. Die spyskaart van hierdie restaurant sluit in, maar is nie beperk tot hamburgers, slaptjips en warmbrakke (hotdogs). Die restaurant het baie takke dwarsoor die wêreld sowel as in die Verenigde State. Deck, Cecilia (19 November 1989). "Fast-food Pioneer A&w Survives To Map Comeback". Chicago Tribune (in Engels). Tribune Publishing. Knight-Ridder Newspapers. Geargiveer vanaf die oorspronklike op 5 September 2018. Besoek op 9 September 2016. (en) Sloan, Scott (9 Desember 2011). "A&W returning headquarters to Lexington". Lexington Herald-Leader. Besoek op 20 Julie 2012. A&W Restaurants, Inc. (1 Julie 2014). "A&W Restaurants Celebrates National Root Beer Float Day On August 6th By... -- LEXINGTON, Ky., July 1, 2014 /PRNewswire/ --". prnewswire.com (in Engels).


Mrs. H.S. Ball’s Blatjang is 'n tradisionele Suid-Afrikaanse sous wat sedert 1914 gemaak word. Mrs. H.S. Balls is op 23 Maart 1865 as Amelia Alice Elizabeth Adkins, in King William's Town gebore. Sy was die dogter van Henry James Adkins, 'n kleinhandelaar van Gonubie, en Sarah Adkins née Spalding. Sy was later met Herbert Sandleton Ball, 'n spoorweg-superintendent van Kaapstad, getroud en die paartjie het in Kaapstad gaan woon. Die jong bruid het die gesogte geheime blatjangresep as geskenk van haar moeder ontvang, 'n resep wat reeds vir geslagte in hul familie van ma tot dogter oorgedra is. Met die uitbreek van die Eerste Wêreldoorlog in 1914, is die blatjang op klein skaal geproduseer, en as geskenke aan vriende gegee of by kerkbasaars verkoop. Dit het gewild geraak en die Ball-kombuis is omskep in 'n tydelike produksielyn. Namate die vraag daarvoor groter geraak het, het Amelia en Herbert, met die hulp van die Kaapse sakeman, Fred Metter, die produksie verhoog. Metter was ook verantwoordelik vir die ontwerp van die agtkantige bottel wat vandag nog vir die blatjang gebruik word.


In die mediese vakterminologie verwys die begrip sarkoom (Grieks: sarkos beteken vleis) na 'n kwaadaardige nuut-vorming uitgaande van weefsels wat van die middelste kiemblad afkomstig is. Hierdie artikel is ’n saadjie. Voel vry om Wikipedia te help deur dit uit te brei.


Warrenpoint is 'n klein nedersetting in die Noord-Ierse graafskap Down, geleë aan die noordoewer van Carlingford Lough, 'n see-inham wat die grens vorm tussen Noord-Ierland in die noorde en Éire (die Republiek van Ierland) in die suide. In die plaaslike omgangstaal word na die dorp verwys as "The Point" (An Phointe in Iers). Stella Blakemore, Suid-Afrikaanse skryfster van Afrikaanse jeugboeke (1906–1991), vanaf 1954 tot haar afsterwe


Die Xenacoelomorpha is 'n filum van tweesydig simmetriese wurmagtige diere (Bilateria) wat geen regte maagdermstelsel, anus, nephridia of bloedsomloop het nie. Hulle is die eenvoudigste Bilateria en word op grond van DNS-navorsing as 'n sustergroep van die Nephrozoa beskou, wat die Proto- en Deuterostomia bevat. Hulle taksonomiese posisie is nogtans nie heeltemal duidelik nie. Die filum bestaan uit drie groepe (klasse): Nemertodermatida Acoela Xenoturbella Die oudste Bilateria het dalk soos die Acoela gelyk: 'n tweesydig simmetriese liggaam met drie lae selle, net een opening in die epidermis wat tot 'n liggaamsholte toegang gee. Hierdie organismes was waarskynlik benties. Xenacoelomorpha is the sister group to Nephrozoa Johanna Taylor Cannon et al Nature Letter doi:10.1058/nature16520


Organogenese (van die Griekse woorde όργανον, "waarmee ’n mens werk", en γένεσις, "oorsprong, skepping") is tydens die ontwikkeling van ’n embrio die proses waardeur die kiemlae (ektoderm, endoderm en mesoderm) tot die interne organe van ’n organisme ontwikkel. By mense begin interne organe in die derde tot agtste week ná bevrugting vorm. Die kiemlae werk deur drie verskillende prosesse: deur te vou, te splits en te kondenseer. Die endoderm vorm die epiteelvoering van die hele spysverteringskanaal behalwe deel van die mond en keelholte en die eindpunt van die rektum. Dit vorm ook die voeringselle van al die kliere wat in die spysverteringskanaal uitloop, insluitende dié van die lewer en pankreas; die epiteel van die gehoorbuis en trommelvliesholte; die tragea, brongi en lugselle van die longe; die blaas en deel van die uretra; en die follikelvoering van die skild- en timusklier. Verder vorm dit die maag, kolon, lewer, pankreas, blaas, epiteel van die tragea, longe, keelholte, skildklier en ingewande.


'n Instrumentlanding behels 'n reeks van voorafbepaalde vlugmaneuvers vir die ordelike oordrag van 'n vliegtuig onder instrumentvlugvoorwaardes van die begin van die aanvanklike benadering na 'n bestemming of 'n punt waar 'n veilige landing visueel gemaak kan word. Hierdie benaderings/landings is goedgekeur deur die FAA in die Verenigde State of die VSA se Departement van Verdediging vir militêre vlugte. Die Internasionale Burgerlugvaartorganisasie (ICAO) definieer 'n instrumentbenadering as voorafbepaalde maneuvers met verwysing na die vluginstrumente met spesifieke beskerming teen struikelblokke vanaf die aanvanklike benaderingspunt – of waar van toepassing, van die begin van 'n bepaalde aankomsroete – na 'n punt waar 'n landing voltooi kan word. Indien die landing nie voltooi kan word nie, moet 'n posisie behou word waar hindernisvermydingskriteria toegepas kan word. Spesiale oorwegings vir bedrywighede onder lae sigbaarheid sluit in: verbeterde beligting vir die benaderingsgebied, aanloopbane en skouerroetes, en die plasing van noodtoerusting. Daar moet oorbodige elektriese stelsels in plek wees, sodat in die geval van 'n kragonderbreking, die rugsteunstelsel die werking van die vereiste lughawe-instrumentasie (bv. die ILS en beligting) kan oorneem.


Cornelis Moll (Kaapstad, Kaapkolonie, 1810 – Nylstroom, Transvaal, 25 April 1880) was koerantman en landdros in die Zuid-Afrikaansche Republiek. Moll was in sy geboortestad van 1837 af saam met C.E. Boniface aan die redaksie van die nuusblad De Meditator verbonde. Op 5 April 1844 het hy saam met Boniface die eerste Natalse koerant, De Natalier, uitgegee wat in November 1846 deur De Patriot vervang is. Op 25 September 1857, toe hy goewermentsekretaris was, het hy saam met sy seun C.P. Moll jr. as drukker in Potchefstroom die Staats Courant begin. Van 1864 tot 1867 was hy landdros van Pretoria en tot sy dood van die distrik Waterberg. (af) Engelbrecht, prof. S.P., Agar-Hamilton, J.A.I., Pelzer, prof. A.N. en Behrens, H.P.H. 1952. Eeufees-album. Pretoria se eerste eeu in beeld. Pretoria:J.L. van Schaik, Beperk. Hierdie artikel is ’n saadjie. Voel vry om Wikipedia te help deur dit uit te brei.


'n Omvattende wêreldbeskouing verwys na die fundamentele kognitiewe oriëntasie van 'n individu of gemeenskap wat die geheel van die individu of die samelewing se kennis en standpunte of gesigspunte insluit. 'n Wêreldbeskouing kan die natuurlike filosofie insluit; fundamentele, eksistensiële en normatiewe veronderstellings; of temas, waardes, emosies en etiek. Die term is 'n leenvertaling van die Duitse woord Weltanschauung, saamgestel uit Welt ("wêreld") en Anschauung ("uitkyk" of "beskouing"). Die Duitse woord word ook soms in Afrikaans en Engels gebruik. Dit is 'n begrip wat grondliggend is tot die Duitse filosofie en epistemologie, en verwys dus na 'n wye wêreld-persepsie. Verder verwys dit na die raamwerk van idees en oortuigings wat 'n globale beskrywing vorm waardeur 'n individu, groep of kultuur na die wêreld kyk, dit interpreteer en interaksie daarmee het. Wêreldbeskouing bly 'n verwarrende begrip en word op verskillende wyses deur taalkundiges en sosioloë gebruik. Dit is om hierdie rede dat James Underhill vyf subkategorieë voorstel: hoe jy die wêreld sien, hoe jy die wêreld bedink, jou kulturele ingesteldheid, jou persoonlike wêreld en jou perspektief (sien Underhill 2009, 2011 en 2012).


Central Park kan na een van die volgende verwys: Central Park, 'n wolkekrabber in Perth, Wes-Australië. Central Park, 'n openbare park in Manhattan, New York. Park Central, voorstad van Johannesburg, Suid-Afrika.


Zenzele is 'n nedersetting geleë in die middel van KwaZulu-Natal, Suid-Afrika. "Hoofplek Zenzele". Sensus 2011.


Creodonta is 'n uitgestorwe orde van vleisetende plasentale soogdiere. Die taksonomie is onseker en die orde is dalk polifileties. 'n Onlangse (2015) ontleding van 177 soogdierspesies plaas hulle nogtans binne die Laurasiatheria in 'n sustergroep van die Carnivora by die Pholidota (Ietermagog) Die orde bevat nou twee net families: Oxyaenidae Hyaenodontidae In die verlede is talle ander groepe ook by hierdie orde ingedeel. Creodonte lyk soos kat- en hondagtiges maar hulle tande is verskillend. Lede van die Carnivora het 'n paar van hulle kiestande wat skeurtande geword het. By Creodonta het alle kiestande skeurtande geword. Daar is ander verskille in hulle skelet. Hulle is een van die vroegste groepe plasentale soogdiere wat karnivoor geword het en het tot in die Mioseen met die Carnivora gewedywer. Resoving the relationship of Paleocene Placental mammals, Thomas J. D. Halliday, Paul Upchurch, Anjali Goswami Biological Reviews 92(1) 2015, 521-550 Carnivoran Evolution: New Views on Phylogeny, Form and Function Anjali Goswami, Anthony Friscia Cambridge University Press, 2010, ISBN 1139488538, ISBN 9781139488532 Hierdie artikel is ’n saadjie.


Yvonne Chaka Chaka (1965-) is ’n Suid-Afrikaanse mbaqanga- en Afropop-sangeres en filantroop. Haar geboortenaam is Yvonne Machaka en sy het as die "Prinses van Afrika" bekend geword. Naas Suid-Afrika is sy ook in lande soos Zimbabwe, Kenia, Gaboen, Sierra Leone en die Ivoorkus gewild. Chaka Chaka is in 1965 in Dobsonville in Soweto gebore. Haar pa is dood toe sy 11 was en haar ma, 'n huishulp, moes drie dogters op 'n salaris van R40 grootmaak. In 1981 word sy die eerste swart kind om op Suid-Afrikaanse televisie op te tree (in "Sugar Shack"). Sy begin in 1984 (op 19) te sing, nadat sy deur Phil Hollis van Dephon-rekords ontdek is. Haar debuutalbum, I'm in Love With a DJ, is in 1985 bekendgestel. Deur die jare het sy verskeie treffers, soos "I’m Burning Up", "I Cry for Freedom" en die immergewilde "Umqombothi" ('n Afrika-bier) gelewer. Sy het talle bekroonde albums vrygestel en ’n string goue en platinumtreffers behaal.


Die Focke-Wulf Fw 190 was 'n Duitse vegvliegtuig wat deur die Luftwaffe gebruik is tydens die Tweede Wêreldoorlog. Dit word deur menige kenner beskou as die beste Duitse vegvliegtuig van Tweede Wêreldoorlog. Die eerste proptotipe het in Junie 1938 sy nooiensvlug voltooi en bewys dat lugverkoelde stermotors kon byhou met inlynmotors. Met sy eerste vertoning in aksie oor Frankryk, gedurende September 1941, het die Fw 190 drie Spitfires afgeskiet. Dit het die Spitfire V oortref op daardie stadium. Die Fw 190 was meer beweegbaar as die Spitfire behalwe met betrekking tot draaisirkel en het ook 'n beter topsnelheid gehad. Dit het vir 'n tydperk die lugruim oor die wesfront oorheers en is eers bedreig toe die Spitfire IX sy vertoning in die herfs van 1942 gemaak het. Gedurende 1942 het die Fw 190 die Duitse kruisers Scharnhorst en Gneisenau en die swaarkruiser Prinz Eugen beskerm toe hulle deur die Engelse Kanaal gevaar het na Duitse hawens in die noorde. Tydens een van die skermutselinge het die Fw 190's al ses die Fairey Swordfish'e afgeskiet. Vanaf 1942 het die Fw 190 in groot getalle regoor al die fronte verskyn; in rolle as vegters, bomwerpers en verdediging.


Die perifere senuweestelsel is die deel van die senuweestelsel wat buite die sentrale senuweestelsel geleë is. Dit verskaf die verbindings van en na die organe en weefsel asook die sentrale stelsel. Die perifere senuweestelsel word volgens funksie ingedeel in die outonome en die somatiese senuweestelsel. Dit bestaan uit 31 paar rugmurgsenuwees, 12 paar harsingsenuwees, 2 splankniese senuwees wat links en regs langs die werwelkolom voorkom en hul bybehorende senuweeselle wat buite die sentrale senuweestelsel lê. Hierdie senuwees besenu onder meer spiere, organe en ledemate. Senuweestelsel Sentrale senuweestelsel Sensoriese senuweestelsel Wikimedia Commons het meer media in die kategorie Perifere senuweestelsel. Hierdie artikel is vertaal uit die Nederlandse Wikipedia Hierdie artikel is ’n saadjie. Voel vry om Wikipedia te help deur dit uit te brei.


Die Japannese Keiserlike Vloot (大日本帝國海軍, Dai-Nippon Teikoku Kaigun, luister (hulp·inligting), of 日本海軍, Nippon Kaigun, "Vloot van die Groter Japannese Keiserryk") was die vloot van die Japannese Keiserryk tussen 1869 en 1945. In 1905 behaal die vloot 'n groot oorwinning oor die Russiese Keiserlike Vloot in die Slag van Tsushima. Op die vooraand van die Tweede Wêreldoorlog was die Japannese Vloot die derde grootste seemoondheid ter wêreld, en die grootste en mees moderne in die gebied van die Stille Oseaan. Tydens dié oorlog tree hulle egter in konflik met die twee grootste seemoondhede van die tyd, die Amerikaanse Vloot en die Britse Vloot. Na enkele groot welslae aan die begin van die oorlog, word die Japannese Vloot byna volledig uitgewis tydens die Pasifiese Oorlog. Hierdie artikel is ’n saadjie. Voel vry om Wikipedia te help deur dit uit te brei.


Uitheemse bome word soms vir hul ornamentele waarde geplant en sommige uitheemse bome word as voordelig beskou. Uitheemse bome wat nadelig is word as indringerplante geklassifiseer (sien:Lys van indringerplante in Suid-Afrika). Hier volg 'n lys van uitheemse bome wat in Suid-Afrika voorkom: Treetags.co.za: Exotic Trees found in South Africa SANBI: Plants of Southern Africa USDA, NRCS. The PLANTS Database. National Plant Data Team, Greensboro, NC 27401-4901 USA. Field Guide to Trees of Southern Africa, Braam Van Wyk en Piet Van Wyk, 1997 "Uitheemse bome het soms 'n doel" (in Engels). Federation for Sustainable Environment. Geargiveer vanaf die oorspronklike op 11 September 2019. Besoek op 16 Junie 2017. Alfabetiese lys van Suid-Afrikaanse bome Lys van indringerplante in Suid-Afrika


Portret van Herman Doomer is 'n olieverfskildery, geskilder deur die Nederlandse meesterskilder Rembrandt van Rijn. Die tegniek wat hy gebruik het, is olie op paneel (eikehout) met afmetings van 75,2 × 55,2 cm. Rembrandt het die skildery in 1640 geskilder. Die skildery stel die Amsterdamse meubelmaker Herman Doomer vir en is regsonder geteken en gedateer 'Rembrandt / f[ecit] 1640'. Die portrette van Doomer en sy vrou (Portret van Baertje Martens, in die Hermitage, Sint Petersburg) was vermoedelik gemaak in opdrag van Doomer self. Na sy dood in 1650 laat sy weduwee die portrette in haar testamente van 15 Julie 1654, 23 Mei 1662 en 3 September 1668 na aan haar seun, Lambert Doomer. Deur die jare heen het die skildery talle tuistes gehad. In 1884 is die skildery aan kunshandelaar William Schaus in New York verkoop. Hierna verkoop hy dit weer in 1889 vir 70 000 tot 100 000 dollar aan die Amerikaanse versamelaar Henry Osbourne Havemeyer. In 1929 het sy weduwee, Louisine Havemeyer, dit aan die Metropolitan Museum of Art in New York geskenk.


Ruimtevaardergroep 5 is deur NASA aangekondig in April 1966. Van die ses maanmodulevlieëniers wat op die maan geloop het, kom drie uit hierdie groep. Nege van die groep het na die maan gevlieg en die ander het aan die Skylab- en ruimtependeltuig-programme deelgeneem. Drie pendeltuigbevelvoerders kom uit hierdie groep. Joe Engle is uniek, hy is die eerste persoon wat gekeur is nadat hy reeds sy ruimtemanvlerke gekry het; dit word toegeken aan enige persoon wat hoër as 80 km van die aarde se oppervlak vlieg. Die groep is: Vance D. Brand John S. Bull Gerald P. Carr Charles Duke Joe Engle Ronald Evans Edward G. Givens Fred Haise James Irwin Don L. Lind Jack R. Lousma Ken Mattingly Bruce McCandless Edgar Mitchell William R. Pogue Stuart Roosa Jack Swigert Paul J. Weitz Alfred Worden


Die Kriogenium is 'n periode van die Neoproterosoïese Era van die Aarde se geskiedenis wat van 720 tot 635 miljoen jaar gelede geduur het. Hierdie periode word deur ekstreme glasiasie gekenmerk. Op amper alle kontinente word reste van twee groot ystydperke aangetref, die Sturtium van ongeveer 720 - 690 mj aan die begin van die periode en die Marinoüm van 659 tot 635 mj gelede wat die periode afsluit. Play media Navorsing deur Adam Maloof et al. (2010) het aangetoon dat omtrent 716 mj gelede ysvorming selfs in gebiede wat in hierdie tyd aan die ewenaar geleë was, het opgetree. Die oorsake van hierdie ekstreme ystydperke, wat dalk amper die hele planeet met ys bedek het, is nie goed bekend nie en daar is talle teorieë in talle weergawes. Een van die nuuste teorieë (2017) sê dat daar omstreeks 712 mj gelede 'n periode van reusagtige vulkanisme gewees het in 'n gebied oor die huidige Alaska, Kanada en Groenland wat 3000 km lank was. Hierdie gebiede was toe aan die ekwator geleë en dié vulkanisme het lank genoeg geduur en genoeg stowwe (aërosols) in die atmosfeer gespuit dat dit die sonlig geblokkeer het en die aarde afgekoel het.


Gerald Paul "Jerry" Carr (22 Augustus 1932 – 26 Augustus 2020; Kolonel, Amerikaanse Marinierskorps) was 'n Amerikaanse meganiese en lugvaartingenieur, vlootvlieënier en Nasa-ruimtevaarder. Hy was die bevelvoerder van die Skylab se derde en laaste bemande missie van 16 November 1973 tot 8 Februarie 1974. Hy was gewerf as deel van Ruimtevaardergroep 5. Wikimedia Commons het meer media in die kategorie Gerald P. Carr. (en) Gerald P. Carr in die Internet-rolprentdatabasis Hierdie artikel is ’n saadjie. Voel vry om Wikipedia te help deur dit uit te brei.


Die dubbele boeglynknoop is 'n knoop soortgelyk aan die dubbele waterboeglynknoop, maar eenvoudiger om te knoop. Dit is 'n baie sterk, veilige knoop, wat nie maklik losgaan wanneer dit gebruik word nie, maar het die voordeel dat dit maklik na gebruik losgemaak kan word. Hierdie knoop is ook baie vinnig en maklik om te knoop en die lus verskuif nie onder las nie. Die knoop is gewild onder bergklimmers, omrede dit 'n sterk en baie veilige koop is. Alhoewel die syfer 8-knoop effens sterker is, verkies meeste bergklimmers hierdie knoop, of die soortgelyke dubbele waterboeglynknoop. Aangesien hierdie knoop se lus nie onder las skuif nie, en vinnig en maklik geknoop kan word, is dit 'n bruikbare knoop vir reddingswerk. Voorbeelde hiervan is vir 'n tou rondom 'n persoon se lyf (onder die arms) wanneer hy opgehys moet word, of nadat iemand oorboord geval het. Dit is ook 'n baie handige knoop vir alledaagse gebruik. A. Maak twee lusse in die tou. B. Ryg die kort punt van die tou deur die twee lusse.


Die Cactaceae is die kaktusfamilie. Dit is 'n groot plantfamilie uit die Amerikas, wat ook in ander dele van die wêreld indringerplante opgelewer het soos die Opuntia wat ook in Suid-Afrika wydverspreid voorkom. Die kaktusse is sukkulente wat deur groot dorings gekenmerk word. In Noord-Amerika is die Cactaceae een van twee belangrikste sukkulentefamilies van die woestyngebiede. Die ander een is die jukkas (Agavaceae). Die kaktusse is stam-sukkulente, die jukkas is blaar-sukkulente. Altwee groepe is CAM-plante wat oordag hulle huidmondjies geslote kan hou en snags wanneer dit koeler is deur die oop mondjies koolstofdioksied kan in- en suurstof kan uitasem. Die sukkulente weefsels stoor nie net vog nie maar ook die malaat wat snags gevorm en bedags gedekarboksileer word, wat 'n stap is in die fotosintetiese pad. Kaktusse is vetplante en nie regte xerofiete nie. In die droogste woestyne waar reënval baie onreëlmatig is, of waar dit in die groeiseisoen vries, kan hulle nie oorleef nie. In Noord-Amerika word hulle veral in die Sonorawoestyn en dele van die Chihuahuawoestyn aangetref en baie minder in die Mojavewoestyn wat min somerreëns kry en waar die winters deur buitegewoon lae temperature gekenmerk word.


Cowies Hill is 'n klein, luukse residensiële voorstad van Pinetown digby Durban, Suid-Afrika. Sy gelyknamige heuwel is 'n belangrike punt op die Comrades-maraton wat jaarliks tussen Durban en Pietermaritzburg gehou word. Cowies Hill was oorspronklik gestig as landbougrond en is bewoon deur die burgemeester van Pinetown en sy gesin, as gevolg van sy posisie met uitsig oor Pinetown. Dit is ongeveer 15 km van die kus af geleë. Cowies Hill was die terrein van 'n plaas bekend as Buffelskop, wat besit was deur William Cowie in die laaste deel van die 19de eeu. Lys van dorpe in Suid-Afrika "Subplek Cowies Hill". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


La Lucia is 'n voorstad in Umhlanga geleë in die noordelike gebied van Durban, in die KwaZulu-Natalprovinsie van Suid-Afrika. Dit is genoem na Lucia Michel. Sy en haar man, Albert Michel, was die stigters van die suikerrietplaas La Lucia. Crawford College, La Lucia, gestig in 1999, is 'n groot privaatskool geleë in die voorstad. La Lucia Junior Primêr en Victory Christian Academy is ook in La Lucia geleë. Heelwat behuising is onlangs ontwikkel in La Lucia met die groeiende bevolking tussen 2001 en 2011. Die bevolking het met 121% gestyg van 2 899 tot 6 414. Swartes, Indiërs en Asiërs het veral 'n groot toename in getalle getoon. "Subplek La Lucia". Sensus 2011. http://census2001.adrianfrith.com/place/57286002 Hierdie artikel is ’n saadjie. Voel vry om Wikipedia te help deur dit uit te brei.


Overport is 'n heuwelagtige residensiële gebied in Durban, Suid-Afrika. Die naam Overport word algemeen gebruik om te verwys na die voorstede van Overport, Sydenham, Sparks en dele van Essenwood, met die deel van Sydenham wes van Brickfieldweg gewoonlik Asherville genoem, eerder as Overport. Die naam Overport is geskep deur William Hartley, die agtste burgemeester van Durban, vir 'n landgoed wat hy ontwikkel het in wat toe West Hill genoem is. Die landgoed is begrens deur vandag se Julia, Springfield, Essenwood (nou Stephen Dlamini), en Brickfield (nou Felix Dlamini) strate. Overport grens aan die voorstede beskou as die Berea-area. Overport, veral wes van Ridgeweg, is grootliks 'n Indiërgebied, en het talle moskees, tempels, en halaal-eetplekke. Die groot Atrium Berea-winkelsentrum, voorheen bekend as Overport City, en die Netcare Parklands-hospitaal is albei in Overport. (en) Subplek Overport. Sensus 2001. Hierdie artikel is ’n saadjie. Voel vry om Wikipedia te help deur dit uit te brei.


Reservoir Hills is 'n noordelike voorstad van Durban, KwaZulu-Natal, Suid-Afrika. Dit word geadministreer deur die eThekwini Metropolitaanse Munisipaliteit. "Subplek Reservoir Hills". Sensus 2011. Hierdie KwaZulu-Natal-verwante artikel is slegs 'n saadjie. U kan ons wikipedia help deur dit uit te brei.


Die Grumman F6F Hellcat was 'n eensitplek, eenmotorige vegvliegtuig wat tydens die Tweede Wêreldoorlog deur die Amerikaanse Vloot gebruik is. Die vliegtuig is ontwikkel uit die Grumman F4F Wildcat en staan nie verniet bekend as 'n oorlogwenner nie. Die vliegtuig is ontwerp en geproduseer in 'n rekordtyd. Met sy debuut in Augustus 1943 het die skaal in die guns van die Amerikaners geswaai. Daarna is alle luggevegte in die Stille Oseaan deur die Hellcat oorheers. In die eerste luggeveg op 4 Desember 1943 het 91 Hellcats 50 A6M Zero-vliegtuie aangeval; 28 afgeskiet vir die verlies van twee Hellcats. Die Hellcat was aangedryf deur die Pratt and Whitney R-2800 Double Wasp-motor. Hierdie robuuste vliegtuig het 75 persent van alle vyandelike vliegtuie afgeskiet wat deur vliegdekskepe afgeskiet is. In totaal het die Hellcatt 'n wen-tot-verloor verhouding van 19:1 gehad. Die Hellcat het die meeste bobaasvlieëniers (of kampioenvegvlieëniers), i.e. vlieëniers wat 5 of meer vliegtuie afgeskiet het, opgelewer: altesaam 307. Die vlootvlieënier luitenant Bill Hardy het op 6 April 1945 'n baasvlieënier in 'n dag geword toe hy vyf Japannese vliegtuie in 70 minute afgeskiet het.


Ds. Hendrik Lourens Marthinus du Plessis (noemnaam Platbos, 26 Mei 1926, Noord-Transvaal, Suid-Afrika – 1 September 1997) was predikant in vier gemeentes van die Gereformeerde Kerk tot sy vervroegde emeritering in 1973 weens mediese redes. Hendrik du Plessis was ’n boorling van Noord-Transvaal en het sy skoolopleiding aan die Hoërskool Nylstroom (op die teenswoordige Modimolle) voltooi en in 1944 daar gematrikuleer. Begin 1945 het aan die PUK vir CHO vir predikant begin studeer. Hy het goed in sy studie gevaar en was ’n harde werker. Die graad B.A. het hy opgevolg met ’n B.D.-graad (met lof). In die sewe jaar dat hy aan die PUK was, het hy ’n leidende rol in die studentelewe gespeel. Etlike jare het hy in die studenteraad gedien, hy was primarius van die manskoshuise en kaptein van die eerste rugbyspan. Volgens oorlewering was hy ’n betroubare stelskopper en skrumskakel wat menige wedstryd doelskoppe vir die PUK gewen het. Reeds op universiteit het sy tydgenote hom Platbos genoem, na aanleiding van die rivier op die plaas in die Waterberge waar hy groot geword het.


Gutshwakop is 'n nedersetting in die Ehlanzeni-distriksmunisipaliteit in die suidooste van Mpumalanga. Ngodinirivier "Hoofplek Gutshwakop". Sensus 2011. Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei.


Die Leeustert (Agave attenuata) is 'n agave-spesie, wat vernoem is na aanleiding van die lang, imponerende bloeiwyse wat dikwels tot teen die grond afkrom. Dit het ook 'n krom stam wat ongewoon is onder agave-spesies. Dit is inheems aan die plato van Jalisco-staat in sentraal-Meksiko. Aangesien dit geen stekels het nie, het dit 'n gewilde sierplant in tuine geword, en is na bewering genaturaliseer in Madeira en Libië. Die stamme wissel tipies van 50 to 150 cm in lengte, en ou blare val eindelik af sodat die stam sigbaar word. Die blare is ovaat-akuminaat in vorm, 50–70 cm lank en 12–16 cm breed. Hulle vorm 'n roset en is bleek gekleurd, van liggrys tot 'n lig-gelerige groen. Die blare is nie getand nie, en het ook geen terminale stekel nie, alhoewel die gepunte blare mettertyd by die punt uitrafel. Die bloeiwyse is 'n digte raseem, 2.5 tot 3 meter hoog, met groenerige geel blomme. Die ontdekkingsreisiger Galeotti het in 1834 eksemplare van hierdie plant na Kew-tuine in Engeland gestuur, wat hy by 'n ongespesifiseerde ligging in Meksiko versamel het.


Die term kriptokristallyn is 'n mineralogiese/geologiese term wat verwys na minerale wat sulke klein kristalle het dat die kristallografiese aard nie met die blote oog waargeneem kan word nie. Selfs mikroskopies in dun seksie deur gepolariseerde lig is dit moeilik om te onderskei. Kalsedoon Agaat Chert Flint Felsiete en rioliete kan 'n kriptokristallyne matriks hê. Kalsedoon Agaat Silikaatminerale


Torianiet is 'n radioaktiewe mineraal met formule ThO2. Dit kom in pegmatiete en alluviale neerslae voor. Dit is taamlik seldsaam en word in myne op Madagaskar, Sri Lanka en in Kanada aangetref. Die Kanadese mineraal is gewoonlik uranotorianiet en bevat uraan. Die mineraal het genoeg radioaktiwiteit om selfs in museumkolleksies gevaarlik te wees. Afhanklik van die uraangehalte wissel die aktiwiteit van 17 tot 32 milliröntgen/uur. "mindat 3944" (in Engels). Geargiveer vanaf die oorspronklike op 30 April 2020. "webmineral" (in Engels). Geargiveer vanaf die oorspronklike op 26 Oktober 2019. Besoek op 13 Julie 2017. "jewelry.org.ua" (in Engels). Geargiveer vanaf die oorspronklike op 24 November 2019. Besoek op 13 Julie 2017.


Diphda (ook bekend as Beta Ceti of β Cet) is die helderste ster in die sterrebeeld Walvis (Cetus). Hoewel dit die Bayer-naam Beta Ceti het, is dit met ’n skynbare magnitude van 2,04 eintlik helderder as Alpha Ceti met sy magnitude van 2,54. Die oranjereus is maklik om uit te ken vanweë sy ligging in ’n andersins donker deel van die hemelruim. Volgens parallaksmetings is dit sowat 96,3 ligjare van die Son af. Diphda het ’n sterreklassifikasie van K0 III, hoewel dit in sommige bronne as G9,5 III geklassifiseer word, wat daarop dui dit lê op die skeidingslyn van G- en K-tipe sterre. "III" dui aan dit is ’n reusester wat die waterstof in sy kern opgebruik en weg van die hoofreeks beweeg het. Dit verbrand nou helium in sy kern. Diphda sal langer as 100 miljoen jaar in dié fase bly. Die ster se oppervlaktemperatuur is sowat 4 797 K, en dit gee dit die tipiese oranje kleur van ’n K-tipe ster. Ondanks sy koeler temperatuur is dit omtrent 145 keer so helder as die Son, want sy radius is 18 keer groter.


Die Boheemse Paradys (Tsjeggies: Český ráj, Duits: Böhmisches Paradies) is 'n berglandskap in die noordooste van Boheme, een van die historiese lande van die Tsjeggiese Republiek. Die landskap, wat aan die middelloop van die Jizera-rivier (Duits: Iser) geleë is, staan veral bekend vir sy sandsteen wat as boumateriaal vir plaaslike nedersettings gedien het. 'n Deel van die streek word sedert 1955 as natuurberwaringsgebied beskerm (as die oudste van sy soort in Tsjeggië). Weens sy besonderse geologiese struktuur maak die gebied sedert 2005 deel uit van die netwerk van Europese Geoparke waarin 69 natuurbewaringsgebiede in 23 lande saamgesluit het. Naas sy natuurskoon word toerisme in die Boheemse Paradys ook bevorder deur 'n groot verskeidenheid historiese monumente, waaronder kastele, museums en tradisionele volksboukuns. europeangeoparks.org: Meet our Geoparks. Besoek op 13 Julie 2017


Goudini Spa is 'n warmwaterbron naby Worcester in die Wes-Kaap. Dit is 'n gewilde naweekbestemming vir inwoners van Kaapstad. Die bron is geleë by 33°40′7.67″S 19°15′50″O / 33.6687972°S 19.26389°O / -33.6687972; 19.26389Koördinate: 33°40′7.67″S 19°15′50″O / 33.6687972°S 19.26389°O / -33.6687972; 19.26389 en 6 km noordwes van Rawsonville aan die pad deur die Slanghoekvallei. Dit lewer 270 000 liter per dag teen ongeveer 40,1°C by die oog. Die bron was al aan die begin van die 18de eeu aan die blanke setlaars bekend. Dit was egter maar min deur reisigers besoek, omdat dit ver van die destydse hoofroetes geleë was. Destyds het die verkeer na die binneland oor die Hottentots-Hollandberge of via die Roodezand gegaan. Die bou van die Bainskloofpas, Du Toitskloofpas en die spoorlyn van Wellington na Ashton het hierdie landsdeel ontsluit, bygedra dat die warmbron ontwikkel is en in 1841 tot openbare oord verklaar is. In die 1920’s is 'n hotel hier gebou, later het Rondalia dit in 'n vakansieoord omskep en tans word dit deur die ATKV bedryf. Goudini is 'n Khoikhoi-woord met die waarskynlike betekenis van “wilde heuning”.


Die Dewoitine D.520 was 'n Franse enkelsitplek, eenmotorige vegvliegtuig wat deur die Armée de l'Air gebruik is tydens die Tweede Wêreldoorlog. Dié vliegtuig was by verre die Franse Lugmag se beste vliegtuig en produksie was op volle sterkte met die uitbreek van die oorlog. Van die vliegtuie was in diens toe Frankryk deur Nazi-Duitsland oorgeneem is. Die aktiewe vliegtuie het 147 Duitse vliegtuie afgeskiet; dit sluit Henschel 126'e, Messerschmitt Bf 109's, Messerschmitt Bf 110's en Heinkel He 111's in. Na die val van Frankryk het die Vichy-regering die Dewoitine D.520 met sukses ingespan teen die Geallieerdes tydens hulle landings in 1941 in Sirië en in Noord-Afrika in 1942. Produksie van die D.520 is volhou in die besette Frankryk en die vliegtuie is afgelewer aan die Luftwaffe asook Italië, Roemenië en Bulgarye. Die Luftwaffe het die vliegtuig ingespan as 'n vegteropleidingsvliegtuig. Al hierdie vliegtuie is weer deur die Franse Magte oorgeneem na die D-dag landings; die Duitse merke is oorgeverf en teen hulle gebruik in die suide van Frankryk. Die Franse Lugmag het die vliegtuig bedryf tot 1953.


Abernathyiet is 'n mineraal met formule K(UO2)(AsO4)·3H2O. Dit word in Frankryk, Duitsland, Pole en die Verenigde State aangetref. In Suid-Afrika word dit in die sentrale Karoo naby Beaufort-Wes in die provinsie Wes-Kaap gevind. Die mineraal is genoem na Jesse Evrett Abernathy (7 September 1913 – 5 November 1963, Moab, UT, VSA). Hy was 'n amateurmineraloog en lapidaris. Hy het vir die Fumarole-myn gewerk, waar die mineraal die eerste keer gevind is. Die mineraal het 'n gelaagde struktuur wat verwant is aan autuniet se struktuur. Daar is lae wat bestaan uit afwisselende uranilione (UO2+2) en arsenaatsione (AsO3−4). Saam vorm hulle (UO2AsO4)n-n-lae. Die uranilioon is lineêr -dit lê op 'n viertallige as en is loodreg aan die uranilarsenaatlae. Die uraniumatoom het naas die twee uranilsuurstofatome bo en onder nóg vier suurstofbure van sy arsenaatbure. Die arsenaatione is in 'n effens vervormde tetraëder. Tussen die uranilarsenaat-ione word watermolekule en kaliumione aangetref in effens lukrake posisies. (in Engels) https://www.mindat.org/min-3.html. Geargiveer vanaf die oorspronklike op 20 September 2019.


Sherwood is 'n belangrike voorstad in Durban, Suid-Afrika. "Subplek Sherwood". Sensus 2011. Hierdie KwaZulu-Natal-verwante artikel is slegs 'n saadjie. U kan ons wikipedia help deur dit uit te brei.


localhost is 'n gasheernaam wat hierdie rekenaar beteken. Dit word gebruik om via 'n toestel se loopback-netwerkkoppelvlak toegang te verkry tot netwerkdienste wat op die gasheertoestel loop. Aangesien van die loopback-koppelvlak gebruik gemaak word, word enige lokale netwerkkoppelvlakhardeware omseil. Die lokale loopback-meganisme word onder andere gebruik wanneer sagteware tydens die ontwikkelingsproses getoets word sonder om deur netwerkkonfigurasies te werk. 'n Rekenaar kan byvoorbeeld gekonfigureer word om 'n webwerf te bedien, welke webwerf vanaf die gasheerrekenaar via 'n webblaaier by http://localhost bereik kan word. Op die meeste stelsels verwys localhost na die IPv4- en IPv6-loopback-adresse 127.0.0.1 en ::1. Die naam localhost is ook 'n gereserveerde topvlakdomeinnaam wat opsy gesit is om verwarring te voorkom met die gebruik daarvan in verwysing na 'n gasheer. Die standaarde wat deur die IETF bepaal word, beperk ook die registrasie van localhost as 'n tweedevlakdomeinnaam. "RFC4291: IP Version 6 Addressing Architecture" (in Engels). Section 2.5.3: IETF. Geargiveer vanaf die oorspronklike op 13 Mei 2020.AS1-onderhoud: plek (link) "RFC2606: Reserved Top Level DNS Names" (in Engels).


Phola is 'n nedersetting in die Ehlanzeni-distriksmunisipaliteit in die ooste van Mpumalanga. "Hoofplek Phola". Sensus 2011. Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei.


Gacrux (ook bekend as Gamma Crucis of γ Cru) is die naaste rooireus aan die Son: volgens parallaksmetings tydens die Hipparcos-sending sowat 88,6 ligjare weg. Met ’n skynbare magnitude van 1,63 is dit die derde helderste ster in die suidelike sterrebeeld Suiderkruis (Crux) en een van die helderstes aan die naghemel. ’n Lyn van Alpha Centauri deur Beta Centauri lei tot binne ’n paar grade van dié ster. Gacrux het ’n sterreklassifikasie van M3,5 III. Dit het die hoofreeks verlaat, maar is waarskynlik in die rooireusetak eerder as die asimptotiese reusetak. Hoewel sy massa net 30% groter as die Son s’n is, het dit uitgesit tot 84 keer so groot. Sy ligsterkte is sowat 1 500 keer dié van die Son. Met ’n effektiewe temperatuur van 3 626 K het Gamma Crucis ’n prominente rooi-oranje kleur, soos ander sterre met dié klassifikasie. Dit is ’n halfreëlmatige veranderlike met veelvoudige periodes. (Sien tabel links.) Die atmosfeer van die ster bevat baie barium, wat verduidelik kan word aan die hand van materiaal wat van ’n verder ontwikklede ster af oorgedra word.


Die I.A.R. 80 was 'n Romeense monovlerk, enkelsitplek vegvliegtuig wat tydens die Tweede Wêreldoorlog diens gedoen het. Die vliegtuig se ontwerp is geskoei op die Poolse vliegtuig, die PZL P-24 vegvliegtuig, wat dit moes vervang. Die ontwikkelingswerk is oorwegend Romeens en het in 1938 begin. Die vegvliegtuig het sy nooiensvlug op 12 April 1939 onderneem en was 'n groot verbetering op die P-24. Die voorste en agterste gedeeltes van die vliegtuig was byna identies maar die middelste gedeelte het drasties verskil. Die borreltipe kajuit was uniek vir sy tyd en die vlieënier het uitstekende sig gehad. Produksie het geskied onder Duitse toesig en latere modelle is met 'n Duitse Mauser kanon toegerus. Snaaks genoeg het die vliegtuig nie 'n stertwiel gehad nie maar 'n glyski. Meer as 250 eenhede is gebou en die meeste het op die Oos-Front diens gedoen vanaf Mei 1942. Vanaf 1943 was al die vliegtuie in Roemenië gebaseer om die land teen Amerikaanse bomwerpers te verdedig. Ongeveer die helfte van al die eenhede gebou het die oorlog oorleef en het diens gedoen in die Romeense Lugmag wat op daardie stadium onder Sowjetbeheer was.


Die Mærsk Mc-Kinney Møller is 'n reuse houerskip van die Deense A.P. Møller-Mærsk Groep. Die skip is in Julie 2013 in gebruik geneem. By ingebruikname was dit die grootste houerskip ter wêreld uitgedruk in TEU-laaikapasiteit. Die lengte van 399 meter maak dit toe ook die langste skip in aktiewe diens. Die Mærsk Mc-Kinney Møller is in Suid-Korea gebou deur Daewoo Shipbuilding & Marine Engineering (DSME). Die skip is genoem na Arnold Mærsk Mc-Kinney Møller, van 1965 tot 1993 bestuursvoorsitter by Mærsk, en in 2012 oorlede is. Die skip is die eerste in 'n reeks van twintig identiese skepe wat gebou word. Die skip het 'n laaikapasiteit van 18 270 TEU houers en kan 'n maksimum snelheid van 23 knope bereik. Die bemanning bestaan normaalweg uit negentien persone. Hierdie artikel is ’n saadjie. Voel vry om Wikipedia te help deur dit uit te brei.


Haliet (ook bekend as klipsout) is 'n mineraal met formule NaCl. Dit is die mineraalvorm van tafelsout. Die naam stam van Grieks άλς, sout, see. Die chemiese naam is natriumchloried. Haliet is oplosbaar in water en kristalle word as evaporiete in soutmere gevind asook as soutkoepels in afsettingsgesteentes. Dit kan dalk ook deur sublimasie by 450-550 °C uit vulkaniese gasse gevorm word. Die mineraal is belangrik as grondstof vir vervaardiging van eetbare tafelsout en van chloor en natronloog. Ruwe haliet is nie veilig om te eet nie omdat dit skadelike onsuiwerhede kan bevat. Haliet het 'n eenvoudige kubiese kristalstruktuur wat bestaan uit 'n afwisseling van lae positiewe en negatiewe ione in digpakking in die volgorde A-a-B-b-C-c(-A-a-ensomeer). Die stapelrigting is die (111)-liggaamsdiagonaal van die kubiese eenheidssel. 'n Ander beskrywing is om 'n kubiese digpakking se oktaëderholtes met 'n ander atoom op te vul. Hierdie kristalstruktuur word deur baie ander stowwe aangeneem en dit is die argetipe van die strukturbericht-klassifikasie se B1-struktuur. "mindat" (in Engels). Geargiveer vanaf die oorspronklike op 9 Mei 2020.


Maryam Mirzakhani (Persies: مریم میرزاخانی [mæɾjæm miːɾzɑːxɑːniː]; * 3 Mei 1977 in Teheran, Iran; † 15 Julie 2017) was 'n Iranse wiskundige aan wie in 2014 die Fields-medalje toegeken is, 'n prys vir hoë wetenskaplike prestasies in wiskunde wat in dié vakgebied as die ekwivalent van die Nobelprys beskou word. Mirzakhani het die prys vir bydraes tot ingewikkelde geometrie en dinamiese stelsels ontvang. Sy was die eerste vrou en die eerste Iranse wetenskaplike aan wie die medalje toegeken is. Maryam Mirzakhani, wat haar akademiese opleiding in Teheran en aan die Harvard-universiteit ontvang het, was sedert 2008 professor aan die Amerikaanse Stanford-universiteit in Palo Alto, Kalifornië. Haar navorsing op die gebied van teoretiese wiskunde het navorsing op gebiede soos moduli-ruimtes, die Teichmüller-teorie, hiperboliese geometrie, Ergodiese teorie en simplektiese geometrie ingesluit – met belangrike wetenskaplike gevolgtrekkings vir 'n verskeidenheid vakgebiede wat van kriptografie tot teoretiese fisika en navorsing oor die ontstaan van die heelal gestrek het. Maryam Mirzakhani is in 2013 met borskanker gediagnoseer en het in 2017, op die ouderdom van veertig jaar, aan dié siekte beswyk.


Die Mitsubishi J2M was 'n onderskeppingsvliegtuig wat deur die Japannese Keiserlike Vloot gebruik is tydens die Tweede Wêreldoorlog. Die vliegtuig is ontwerp deur dieselfde span wat die A6M Zero ontwerp het. Dit was landgebaseer vanwaar dit die vyand se bomwerpers aangeval het. Die vliegtuig het weggebreek van Japannese tradisie van beweegbaarheid ten alle koste na spoed en klimvermoë. Die neus was vaartbelyn, die stertwiel kon terugvou en die vlerkontwerp was die laminêre ontwerp met aksieflappe vir meer beweegbaarheid. Die kleiner, meer vaartbelynde neus is verkry deur die enjin verder terug te skuif en die enjin en skroef met 'n verlengingskag te verbind. Die eerste J2M1 modelle het in Maart 1942 gevlieg maar het tegniese probleme ondervind en is afgekeur deur die vloot. 'n Nuwe Kasei 23a-enjin is geïnstalleer en model J2M2 was in produksie vanaf Oktober 1942. Maar weens verdere tegniese probleme is die vliegtuig eers in Desember 1943 in diens gestel as die J2M3 en toegerus met vier 20 mm kanonne in die vlerke. Die Japannese het die vliegtuig die Raiden (weerligstraal) genoem en die Geallieerdes het dit die Jack genoem. Lys van vegvliegtuie Crosby, Francis: THE WORLD ENCYCLOPEDIA OF FIGHTERS & BOMBERS. 2015.


Gerhard C. "Gerrie" Nel (* 1961) is 'n Suid-Afrikaanse advokaat wat bekendheid verwerf het vir sy rol as staatsaanklaer in diens van die Nasionale Vervolgingsgesag (NVG). Hy was voorheen hoof van die Direktoraat van Spesiale Operasies, ook bekend as die Skerpioene. Nel het in Desember 2016 by die NVG bedank en is tans hoof van AfriForum se burgerlike ondersoekeenheid. Weens sy vasberadenheid in die hofsaal word hy "bulhond" genoem; hy word gereeld aan moeilike en hoëprofielgevalle toegewys. Nel het by die Hoërskool Piet Potgieter, Potgietersrus, in 1979 gematrikuleer en in Pretoria reg studeer. Nel het in 1984 as aanklaer begin werk. Hy was 'n junior-aanklaer in die verhoor van Clive Derby-Lewis en Janusz Waluś, waar albei skuldig bevind van die moord op die anti-apartheidsaktivis Chris Hani in 1993. Hy was Gauteng se streekshoof van die NVG se Direktoraat van Spesiale Operasies (Skerpioene) sake-eenheid vanaf die stigting in 1999 tot die ontbinding in 2009. Nel het in 2010 die vervolging in die verhoor van die voormalige nasionale polisiekommissaris en Interpol-president Jackie Selebi, wie in 2010 aan korrupsie skuldig bevind is, gelei.


'n Hokkiekabouter is 'n ronde skyf wat gewoonlik van rubber gemaak word wat dieselfde funksies dien as 'n bal in balsporte. Die bekendste gebruik van hokkiekabouters is in yshokkie, 'n bekende internasionale sport. Hierdie artikel is ’n saadjie. Voel vry om Wikipedia te help deur dit uit te brei.


Grafiet is mineraal. Dit bestaan uit koolstof en is die mees stabiele allotroop van hierdie element. Grafiet word in grafitiese skis op aarde aangetref en dit is ook in meteoriete en maanstene gevind. Dit het 'n gelaagde heksagonale struktuur. Die lae bestaan uit seshoekige koolstofringe, wat se chemiese binding vergelyk kan word met molekulêre verbindings soos benseen of naftaleen. Die binding in die lae is sterk. Die lae is gewoonlik gestapel as -A-B-A-B-. Dit is die 2H-grafietstruktuur wat die argetipe is van die strukturbericht-klassifikasie se A9-struktuur. Daar word nogtans ook 'n romboëbriese weergawe aangetref wat 'n -A-B-C-A-B-C- volgorde het. Sy eenheidsel is groter: a = 2.456 Å, c = 10.044 Å, ruimtegroep R3m. Hierdie fase word 3R-grafiet genoem. Die binding tussen die lae is hoofsaaklik dispersiekragte (vanderwaalskragte) en is swakker. Hierdeur kan die lae maklik oor mekaar skuif. Grafiet word dan ook soms as smeermiddel aangewend. Grafiet is 'n halfmetaal en het taamlik goeie elektriese geleiding. "mindat 1740" (in Engels). Geargiveer vanaf die oorspronklike op 11 Mei 2020.


Die Chinese See of Sjinese See is die westelike deel van die Stille Oseaan al langs die kus van China en Viëtnam. Dit word in verder verdeel in die: Suid-Chinese See Oos-Chinese See HAT Taal-en-feitegids, Pearson, Desember 2013, ISBN 978-1-77578-243-8


Die Boheems-Morawiese Hoogland (Tsjeggies: Českomoravská vrchovina of kort Vysočina, is 'n hoogplato met 'n oppervlakte van sowat 10 000 vierkante kilometer in die suide van die Tsjeggiese Republiek. Sy westelike gedeelte is in die historiese landsdeel Boheme geleë, die oostelike in Morawië. Die Europese hoofwaterskeiding loop deur die Hoogland - riviere, wat in weswaartse rigting vloei, mond in Noord- of Oossee uit, riviere in ooswaartse rigting mond in die Swartsee uit. Die plato bestaan uit golwende heuwellande met hoogtes van tussen 500 en 800 m bo seevlak, met digbevolkte laer gedeeltes. Die saggies golwende heuwels is tradisionele boerderygebiede, op sommige plekke het vakansiehuise ontstaan. Hoër geleë pieke en plato's bied uitsigte oor die landskap, valleie en kastele, of is ontsluit vir sporttoerisme. czech-tourist.de: Natur der Region Böhmisch-Mährische Höhe: Žďár nad Sázavou, Mohelno. Besoek op 6 Julie 2017


Skroef se Bad is 'n afgeleë warmwaterbron op die suidelike oewer van die Oranjerivier in Suid-Afrika. Die warmbad lê op die plaas Warmbad-Noord op die grens met Namibiё, ongeveer 50 km noordoos van Onseepkans en in 'n onherbergsame gebied stroomaf van die Augrabies-waterval. Die oog lewer slegs 65 000 liter water per dag teen 44,4°C. Oom Skroef Kotze het langs die rivier landerye gemaak en toe die warmbron oopgestoot wat sedertdien sy naam dra. Teen 1962 was daar 24 kamers vir vakansiegangers beskikbaar, maar die vloed van 1974 het die bron en die geriewe byna uitgewis. In die Afrikaanse kortverhaalbundel “Ek is maar ene” is 'n kortverhaal deur Dot Serfontein opgeneem wat by hierdie vakansieoord afspeel. Booyens, Bun: Bronwaters van genesing. Die tradisionele warmbron-waterkuur in ons volksgeneeskunde. Kaapstad: Tafelberg, vir die Raad vir Geesteswetenskaplike Navorsing, 1981. ISBN 0-624-01584-X Waring, Gerald A. en hersien deur Reginald R. Blankenship en Ray Bentall: Thermal springs of the United States and other countries - a summary. Washington: US Government Printing Office, 1965. (Geological Survey Professional Paper 492). Internet-aanlyn beskikbaar.


Mirach (ook bekend as Beta Andromedae of β And) is ’n prominente ster 197 ligjare van die Son af in die noordelike sterrebeeld Andromeda. Dit lê noordoos van die Groot Vierkant van Pegasus. Dit word algemeen deur sterrekykers gebruik om die Andromeda-sterrebeeld te vind. Die sterrestelsel NGC 404, ook bekend as Mirach se Spook, kan sewe boogminute van daar af gesien word. Die ster het ’n gemiddelde skynbare magnitude van 2,05, wat dit die helderste ster in die sterrebeeld maak. Die magnitude wissel egter effens tussen 2,01 en 2,1. Die skynbare magnitude word met 0,06 verminder deur gas en stof tussen die Aarde en die ster. Beta Andromedae is ’n rooireus met ’n sterreklassifikasie van M0 III. Sedert 1943 dien die ster se spektrum as een van die stabiele verwysingspunte waarvolgens ander sterre geklassifiseer word. Daar word vermoed dit is ’n halfreëlmatige veranderlike, waarvan die skynbare magnitude tussen 2,01 en 2,1 wissel. In hierdie stadium van die ster se evolusie het dit uitgesit tot omtrent 100 keer die grootte van die Son. Sy ligsterkte is 1 995 keer dié van die Son en sy oppervlaktemperatuur 3 842 K.


Gamma Aquarii (afgekort as γ Aqr), tradisioneel bekend as Sadachbia, is ’n dubbelster in die sterrebeeld Waterdraer. Dit is sowat 164 ligjare van die Son af geleë en het ’n skynbare magnitude van 3,849, wat dit een van die helderste sterre in die sterrebeeld maak. Gamma Aquarii is die primêre of A-komponent van ’n dubbelster met die naam WDS J22217-0123. Die sekondêre of B-komponent is UCAC2 31430071. Gamma Aquarii A se twee komponente is dus bekend as WDS J22217-0123 Aa en Ab. Gamma Aquarii A lyk soos ’n A-tipe ster met 'n klassifikasie van A0 V en ’n massa van sowat twee en ’n half keer dié van die Son. Dit tol relatief vinnig, teen sowat 80 km/s-1. Die buitenste atmosfeer straal energie uit teen ’n effektiewe temperatuur van 10 500 K, wat byna twee keer die temperatuur van die Son se oppervlak is. Dit gee Gamma Aquarii die tipiese wit kleur van ’n A-tipe ster. Die ster se Bayer-naam is "Gamma Aquarii" en sy Flamsteed-naam "48  Aquarii".


Kappa Aquarii (afgekort as κ Aqr) is ’n dubbelster in die sterrebeeld Waterdraer (Aquarius). Met ’n skynbare magnitude van 5,03 is dit dofweg met die blote oog sigbaar. Die twee komponente word Kappa Aquarii A (amptelik bekend as Situla, die stelsel se tradisionele naam) en B genoem. Die dubbelster is sowat 214 ligjare van die Son af geleë. Die helderste komponent is ’n reusester met ’n sterreklassifikasie van K2 III. Die voorraad waterstof is opgebrand en die ster het gegroei tot 13 keer so groot soos die Son. Die ligsterkte vanaf sy buitenste skil is 60 keer dié van die Son, teen ’n effektiewe temperatuur van 4 581 K. Dit gee die ster die oranje skynsel van ’n K-tipe ster. Die dowwer metgesel is sowat 98,3 boogsekondes weg en het ’n skynbare magnitude van 8,8. Die ster se Bayer-naam is "Kappa Aquarii" en sy Flamsteed-naam "63 Aquarii". Die tradisionele naam, "Situla" is ’n Latynse woord wat "emmer" of "waterkruik" beteken.


Weeskindertjies (Nemesia cheiranthus E.Mey. ex Benth.) is 'n plant wat endemies aan Suid-Afrika is. Dit kom in die noorde van die provinsie Wes-Kaap en die aangrensende dele van die Noord-Kaap voor (Namakwaland). Dit word op die SANBI-rooilys as 'veilig' (LC) gelys. Dit is 'n eenjarige en taamlik kort, kruidagtige plant van 30 cm hoog wat ook in Engelse tuine geplant word omdat dit mooi en taamlik uitsonderlike geelwit blommetjies dra, waarvan die boonste blomblaadjies soos kloutjies lyk. Dit verklaar die wetenskaplike naam cheiranthus: cheir = hand en anthos =blom in Grieks. Die basis van die blombare het 'n pers kol wat insekte lok en aandui waar hulle die nektar kan vind. Hierdie naam word soms ook vir die bontleeubekkie N. versicolor gebruik. (SANBI) "SANBI" (in Engels). Geargiveer vanaf die oorspronklike op 12 Junie 2020. http://plantsoftheworldonline.org/taxon/urn:lsid:ipni.org:names:806268-1 "thebikinggardener" (in Engels). Geargiveer vanaf die oorspronklike op 26 November 2015.


They Stood Up for Love is 'n liedjie deur die alternatiewe rockgroep Live, wat as die derde en finale enkelsnit uit hul 1999-album, The Distance to Here, vrygestel is. Dit het nommer een op die Belgiese enkelsnit-treffersparade bereik. LIVE - They stood up for Love. URL besoek op 8 Julie 2017. Hierdie artikel is ’n saadjie. Voel vry om Wikipedia te help deur dit uit te brei.


Fortina Landbouhoewes is hoewes wes van Pretoria, Suid-Afrika. Dit is suidwes van Akasia geleë. "Subplek Fortina Landbouhoewes". Sensus 2011. Hierdie artikel omtrent 'n plek in Pretoria en omgewing is slegs ’n saadjie. Jy kan Wikipedia help deur dit uit te brei.


Magaliesmoot is 'n voorstad en kleinhoewes van Pretoria, Suid-Afrika. Dit is oos van Kameeldrif-Wes en net noord van Van Der Hoffweg geleë. "Subplek Magaliesmoot". Sensus 2011. Hierdie artikel omtrent 'n plek in Pretoria en omgewing is slegs ’n saadjie. Jy kan Wikipedia help deur dit uit te brei.


Die goeiekaroo(Pentzia incana) is 'n plant wat inheems aan Suid-Afrika en Namibië is. Dit kom wydverbreid in die Sukkulente Karoo, Nama-Karoo, renosterveld en fynbos voor en word op die SANBI-rooilys as 'veilig' (LC) gelys. Die plant is ingevoer in Australië. Dit is 'n grys, donsige struik wat tot 60 cm hoog word. Die stamtakke is stygend en fyn bekleed met vesels. Blare staan dikwels in bundels bymekaar. Hulle is omgekeerd eier- of wigvormig 3-9 mm lank en 1 tot 2 keer verdeel. Die blomme is geel en lyk soos kamille s'n. Dit het redelike beweidingswaarde: ook: Alsbossie, Ankerkaroo, Gansie, Gansogiebos, Goedkaro, Karobos, Karoobossie, Kleingansie, Kortbeenkaroo, Rooikarobos, Skaapbossie, Skaapkaroo, Soetkaroo, Vaalkaroo, Vleikaroo, Witkaroobos "SANBI". Geargiveer vanaf die oorspronklike op 14 Mei 2020. "Atlas of Living Australia" (in Engels). Geargiveer vanaf die oorspronklike op 14 April 2019. P C V du Toit Objektiewe weidingsindekswaardes van Nama-Karoo plantegroei: grasse en bossies van die Karoo.


Die 2017 Formule Een Belgiese Grand Prix is op 27 Augustus 2017 op die Circuit de Spa-Francorchamps, in België, gehou. Dit was die twaalfde wedren van die kampioenskapseisoen gewees. Ná kwalifisering het die McLaren-bestuurder, Stoffel Vandoorne, 'n straf van 65 wegspringplekke ontvang omdat hy sy ratkas en verskeie dele van sy enjin moes vervang. Sauber-bestuurders, Marcus Ericsson en Pascal Wehrlein, het elke 'n straf van vyf plekke gekry omdat hulle hul ratkaste moes vervang. Williams-bestuurder Felipe Massa het vyf beginplekke terug geskuif omdat hy die dubbele geel vlae in die derde vrye oefening geïgnoreer het. Toro Rosso bestuurder Daniil Kvyat het 'n straf van twintig plekke ontvang nadat hy verskeie dele van sy enjin moes verander. (nl) Straf Vandoorne loopt verder op; 65 plaatsen achteruit (nl) Gridstraf Vandoorne verhoogd, ook Saubers bestraft (nl) Gridstraf voor Massa wegens negeren van dubbel geel Geargiveer 26 Augustus 2017 op Wayback Machine (nl) Laatste startrij voor Kvyat na installatie vijfde power unit


Lepotlako is 'n klein Swart nedersetting wes van Polokwane, in die Limpopoprovinsie van Suid-Afrika. Lys van dorpe in Suid-Afrika "Hoofplek Lepotlako". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Phillip David Charles „Phil“ Collins (gebore 30 Januarie 1951) is ’n Britse rocksanger en musiekvervaardiger. Hy was die tromspeler van die rockgroep Genesis en het die hoofsanger geword nadat Peter Gabriel die groep verlaat het. As lid van Genesis was hy ’n suksesvolle solosanger, en so ook nadat hy die groep verlaat het. Onder sy treffers tel "In the Air Tonight", "You Canot Hurry Love" en "Easy Lover". Collins se bekendste album is No Jacket Required, waarvan meer as tien miljoen eksemplare in die Verenigde State verkoop is. Daar is vir lank bespiegel dat die liedjie "In the Air Tonight" oor 'n verdrinking wat hy meegemaak het handel. Collins het ook in die fliek Buster (1988) gespeel. Vir sy liedjie "You'll Be in My Heart" is hy met 'n Oscar en 'n Golden Globe bekroon. Die liedjie is in die fliek Tarzan (1999) gebruik. Philip David Charles Collins is op 30 Januarie 1951 in Chiswick in Hounslow, Middlesex gebore. Hy was drie keer getroud, maar al sy huwelike het op egskeidins uitgeloop.


Ga-Rametlwana is 'n Swart nedersetting in Aganang Plaaslike Munisipaliteit, in die Limpopoprovinsie van Suid-Afrika. Dit is noordwes van Polokwane geleë. Lys van dorpe in Suid-Afrika "Hoofplek Ga-Rametlwana". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Ga-Modikana is 'n Swart nedersetting in Aganang Plaaslike Munisipaliteit, in die Limpopoprovinsie van Suid-Afrika. Dit is noordwes van Polokwane geleë. Lys van dorpe in Suid-Afrika "Hoofplek Ga-Modikana". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Sunay Erdem Turkse argitek en landskapargitek Gebore 17 Maart 1971 in Shumen, Bulgarye Skool Ankara Universiteit Sunay Erdem (gebore 17 Maart 1971) is 'n beroemde Turkse landskapargitek (gegradueer) en selfgeleerde argitek. Hy is een van die mees produktiewe landskapsargitekte van sy generasie in Turkye. Sunay Erdem het Erdem Argitekte saam met sy broer, Günay Erdem, in 1998 gestig. Sunay Erdem het heelwat stedelike ontwerpsprojekte in meer as 40 lande onderneem. Erdem het met behulp van die vryhandsketsmetode sedert 1992 al meer as 700 vryhand perspektiewe opgelewer. Sy watergekleurdesketse het die eerste prys in die 2013 Sketsonthullingskompetisie, Gemengde media verower, wat deur Philadelphia Sentrum vir Argitektuur georganiseer is. Hy het die Turkse nasionale argitektuurtoekenning in die kategorie "aanbieding van idees" gewen in 2010. Sunay Erdem het ook Turkse Nasionale Landskapargitektuur-toekennings in 2009, 2010 en 2013 van die kamer van Landskapargitekte in Turkye ontvang.


Een definisie van Sosiale transformasie is die proses waardeur individue die sosiaal toegeskrewe status van hulle ouers in 'n sosiaal verworwe (bereikbare) status vir hulleself verander. 'n Tweede definisie verwys egter na grootskaalse maatskaplike veranderinge soos kulturele hervormings of transformasies. Eersgenoemde behels die individu, laasgenoemde die maatskaplike stelsel. Die Individu Anders as sosiale reproduksie en sosiale mobiliteit wat na intergenerasionele mobiliteit of die mate kyk waarin die sosiale status tussen die ouers en die kinders se generasie verander, fokus sosiale transformasie op die manier waarop 'n individu die klaskultuur kan verander waarin hy hom tuis voel. Sosiale transformasie geskied deur middel van drie stappe: deur assosiërende aanneming, assosiërende distansiëring en die kennelike aanbieding van die self. Sosiale transformasie word as 'n interpersoonlike onderhandelingsproses beskou aangesien dit vereis dat die individu se sosiale posisie deur ander erken word sodat daar transformasie kan plaasvind. Dit is 'n wederkerige verhouding waarin mense aangeneem moet word en met die kulturele verwagtings van hulle spesifieke klaslidmaatskap geïdentifiseer moet word. Dit is die enigste manier waarop mense van hulle eie toegeskrewe sosiale status na 'n nuwe verworwe status kan beweeg.


Aspelta was koning van Koesj (593 v.C. – 568 v.C.). Hy is die vierde koning van die dinastie van Napata. Hy was die seun van Senkamanisken, die tweede koning en het in 593 sy broer Anlamani opgevolg. Aspelta het in Gebel Barkal twee belangrike inskripsies nagelaat. Die een stam uit sy eerste jaar en toon sy kroning en 'n inspeksie van sy leër. Die beeld (nr. 692 in die Egyptiese Museum) toon hom knielend vir die ramgod Amon. Dit toon ook 'n 'koninklike suster' wat 'n sister bespeeld. Dit stel moontlik koningin Nasalsa voor. Dit verhaal ook dat die god Amoen hom uitgekies het om koning te wees en watter gifte hy aan die tempel gee. Die ander stêle toon hoe 'n prinses as priesteres aangestel word. Daar is nog 'n teks wat oordie instelling van daelikse offers en dienste vir Khaliut die seun van Peye (Piankhi) handel. Dié vors het lank daarvoor oor die koninkryk geheers. Die Museum of Fine Arts in Boston besit 'n monumentale standbeeld van hom. Aspelta was 'n tydgenoot van Psamtik II van Egipte.


'n Padwagtertjie is 'n vlinder, Junonia orithya, met baie subspesies, in die familie van vierpootskoenlappers (Nymphalidae). Die wetenskaplike naam van die soort is vir die eerste keer in 1764 deur Carl Linnaeus gepubliseer. Die vlinder se Engelse naam is Eyed pansy in Afrika. In Australië staan dit bekend as Blue argus. In Indië is sy algemene Engelse naam Blue pansy, maar in Suider-Afrika verwys Blue pansy na Junonia oenone. Die vlerkspan van die mannetjie is 40 tot 48 mm, en die van die wyfie is 35 tot 42 mm. Hierdie vlindersoort kom voor in Afrika, Suidoos-Asië en Australië van seevlak tot 2500 meter bo seevlak, in warm en droë gebiede. Sy gasheerplante is Antirrhinum, Angelonia en Buchnera uit die familie Scrophulariaceae en Thunbergia alata, Hygrophila salicifolia, Asystasia en Pseuderanthemum uit die familie Acanthaceae. Junonia orithya albicincta (Butler, 1875) (noordelike Australië, Kaap York tot Brisbane) Junonia orithya baweana (Fruhstorfer, 1906) (Bawean) Junonia orithya celebensis (Staudinger, 1888) (Soelawesi, Muna) Junonia orithya eutychia (Fruhstorfer, 1912) (Timor, Wetar, Babar, Kissar)


Marin Mersenne (Oizé, 8 September 1588 – Parys, 1 September 1648) was 'n Franse priester, wiskundige, teoloog, filosoof en wetenskaplike. Hy speel 'n belangrike rol in die verspreiding van wiskundige en wetenskaplike kennis. Sy eie wiskundige bydrae is die Mersenne-priemgetalle. Marin Mersenne word gebore naby Oizé, Le Mans (vandag Sarthe, Frankryk). Mersenne studeer aan die Kollege van Le Mans en die Jesuïete-kollege in La Flèche, waar 'n lewenslange vriendskap met Descartes, sy mede-student, ontstaan. Van 1609 tot 1611 studeer hy teologie aan die Sorbonne. Hy word lid van die Orde van die Miniemen, en leef volgens 'n streng gelofte van armoede. Binne hiedie orde sit hy sy studie voort in Nigeon en Meaux. In 1612 keer hy terug na Parys waar hy priester word aan die koninklike paleis. Sy monnikkamer in Parys, waar hy die grootste deel van sy lewe bly, word 'n ontmoetingsplek vir Fermat, Blaise Pascal, Gassendi, Roberval, Beaugrand en andere wiskundiges en wetenskaplikes. Ook via korrespondensie het hy baie kontak met wetenskaplikes in die hele Europa.


Croutons, croûtons of krotons is stukkies gebraaide of herbakte brood. Dit word meestal in blokkies gesny en gegeur, en verleen ekstra tekstuur en smaak aan slaaie, soppe en bredies, of soms word dit alleen as ’n lekkerny geëet. Die woord "croûton" kom uit Frans en is afgelei van die Franse woord croûte, of "kors". Hoewel croutons meestal in klein blokkies gesny word, kan hulle enige grootte en vorm hê; dit kan selfs met hele snye brood gemaak word. Die bereiding van croutons is redelik eenvoudig. Snye brood word gewoonlik in blokkies gesny en dan geverf met olie of botter (wat met ’n verskeidenheid middels gegeur kan wees). Die blokkies word dan gebak. Hulle kan ook liggies in botter of kookolie gebraai word totdat hulle bros en bruin is, wat daaraan ’n botterige smaak en krakerige tekstuur gee. Soms word croutons ook met kaas gegeur Byna enige soort onversoete brood kan gebruik word. Ouerige, droë brood word dikwels ingespan in plaas van vars brood. Ou brood word deur kokke gebruik vandat brood uitgevind is; dit is in die Middeleeue dikwels saam met sop opgedien.


Vir die sportsoort wat se naam (verkeerdelik) dieselfde uitgespreek word, sien kroukie. ’n Kroket is ’n klein gebraaide rolletjie met krummels om, met as hoofbestanddele gewoonlik fynaartappels met maalvleis (lam- of beesvleis), hoender, kalkoen, vis of skulpvis, kaas, groente en ’n wit- of bruinsous. Daarby kan ook geweekte witbrood, eiers, uie, kruie en speserye, wyn, melk of bier gevoeg word, of enige kombinasie daarvan. Die kroket word gewoonlik in ’n silinder-, skyf- of ovaalvorm gerol, met krummels bedek en dan in diep olie gebraai. Die kroket (van die Franse woord croquer, "kraak") het wêreldwyd bekend geraak as ’n lekkerny en as kitskos. Krokette met fynaartappels word dikwels as ’n bygereg voorgesit saam met wintergeregte, soos op Kersdag in die Noordelike Halfrond. Dié wat as kitskos verkoop word, bevat dikwels nie aartappels nie, maar kaas, beesvleis en sous. "Eat word croquettes" (in Engels). Geargiveer vanaf die oorspronklike op 27 Maart 2020. Wikimedia Commons het meer media in die kategorie Kroket (voedsel).


Amiene kan as gesubstitueerde ammoniak-molekule beskou word. Nes ammoniak het hulle basiese eienskappe, omdat die N-atoom 'n alleenpaar het. Amiene is volop in die biochemie en die natuur. Hulle het dikwels 'n onaangename vrot vis-agtige reuk. Indien net een waterstofatoom deur ‘n organiese groep vervang is, word dit n primêre amien genoem. 'n Algemene formule vir n primêre amien is R-NH2. In die chemiese nomenklatuur kan hierdie funksionele groep met die voorvoegsel amino- of met die uitgang -amien aangedui word. Hierdie molekuul word soms 1-amino-butaan genoem, en IUSTC gee die voorkeur aan hierdie naam, maar butielamien ook dikwels gebruik, omdat dit die Chemical Abstract Service (CAS) se konvensie is. Twee substitusies gee 'n sekundêre amien en drie 'n tersiêre amien. "Libretexts" (in Engels). Geargiveer vanaf die oorspronklike op 28 November 2017. Hierdie chemie-verwante artikel is 'n saadjie. U kan die wikipedia help deur dit uit te brei.


Kobelliet (chemiese formule Pb22Cu4(Bi,Sb)30S69) is 'n grys, veselagtige, metaliese mineraal. Dit is ook 'n sulfiedmineraal wat uit antimoon, bismut en lood bestaan. Dit is 'n lid van die izoklakeiet–berryietreeks met silwer (Ag) en yster (Fe) wat die koper (Cu) vervang, en met 'n wisselende verhouding van bismut, antimoon en lood. Dit kristalliseer in monokliene piramidale kristalle. Die mineraal kan gevind word in ertse en afsettings van Hvena, Swede; Ouray, Colorado; en Wake County, Noord-Carolina, VSA. Die mineraal is vernoem na Wolfgang Franz von Kobell (1803–1882), 'n Duitse mineraloog. [1] Mindat.org Webmineral.com Hierdie mineraal-verwante artikel is 'n saadjie. U kan die wikipedia help deur dit uit te brei.


Nadoriet is 'n mineraal met die chemiese formule PbSbO2Cl. Dit kristalliseer in die ortorombiese kristalstelsel en is bruin, bruingeel of geel van kleur, met 'n wit of geelwit streep. Nadoriet is vernoem na Djebel Nador in Algerië, waar dit die eerste keer in 1870 geïdentifiseer is. Djebel Nador en Djebel Debbar (beide in die Konstantynse provinsie van Algerië) is sy medetipe voorkomste. Halied "Nadorite" (in Engels). Mindat.org. Geargiveer vanaf die oorspronklike op 20 Mei 2020. Besoek op 16 April 2008. Nadorite data at Webmineral Hierdie mineraal-verwante artikel is 'n saadjie. U kan die wikipedia help deur dit uit te brei.


Dypingiet is 'n mineraal, 'n gehidreerde magnesiumkarbonaat met die chemiese formule Mg5(CO3)4(OH)2·5H2O. Die tipeligging is die Dypingdal serpentyn-magnesietafsetting, Snarum, Noorweë. Dit het 'n relatiewe digtheid van 2,15 en is opties tweeassig positief, met 'n wit na grys streep. Handbook of Mineralogy Webmineral data Mindat Hierdie mineraal-verwante artikel is 'n saadjie. U kan die wikipedia help deur dit uit te brei.


Zaccagnaïet is 'n mineraal met die chemiese formule Zn4Al2CO3(OH)12·3H2O. Dit kom voor as wit heksagonale kristalle wat geassosieer word met kalsiet wat in holtes in Carrara-marmer van die Italiaanse Alpe voorkom, en word vermoedelik gevorm deur hidrotermiese verandering van sfaleriet in 'n aluminiumryke omgewing. Dit is vernoem na Domenico Zaccagna (1851–1940), 'n Italiaanse mineraalversamelaar. Mineraal Relatiewe digtheid Mohs se hardheidskaal Webmineral data Mindat.org Wikiwoordeboek het 'n inskrywing vir zaccagnaïet.


Die Indigirka (Russies: Индиги́рка; Jakoeties: Индигиир) is 'n groot noord-vloeiende rivier in die Russiese Verre-Ooste. Dié rivier, met 'n lengte van 1 726 km (1 072 myl), ontstaan deur die saamvloei van die Chastach en Taryn-Joerjach in Soentar-Chajata, Jakoetië, net noordwes van die Kolima se bron. Aansluitend vloei dié rivier in 'n noordelike rigting deur die Jakoetië-republiek en bereik Oimjakon, een van die koudste bewoonde plekke ter wêreld. Verder noord bereik dié rivier agtereenvolgens Oest-Nera, Chonuu asook Belaja Gora en mond noord van Chokoerdakh in 'n delta in die Oos-Siberiese See uit. Die Indigirka se omgewing is gekenmerk deur die Taiga, wat by die kus verder noord in Toendra oorgaan. Dié rivier vries in Oktober en bly tot Mei-Junie onder die ys. "Indigirka River" (in Engels). Encyclopædia Britannica. Geargiveer vanaf die oorspronklike op 7 Mei 2019. Besoek op 17 Augustus 2017. Wikimedia Commons het meer media in die kategorie Indigirka. Hierdie Rusland-verwante artikel is ’n saadjie. U kan help deur dit uit te brei.


Die dooiersak is 'n membraanagtige sak wat aan 'n embrio verbind is, en wat gevorm word deur die selle van die hipoblast aangrensend aan die embrioniese skyf. Die dooiersak het 'n belangrike rol in die vroeë embrioniese bloedverskaffing, en word grotendeels in die ontwikkelende ingewande geïnkorporeer tydens die vierde week van ontwikkeling. Die dooiersak is die eerste element wat in die swangerskapsak gesien kan word, gewoonlik op 3 dae swangerskap. Die dooiersak is geleë op die ventrale kant van die embrio; dit is deur ekstra-embrioniese endoderm uitgevoer, waarbuite 'n laag van ekstra-embrioniese mesenkiem, voorkom, wat vanuit die mesoderm ontwikkel. Bloed word aan die wand van die dooiersak deur die primitiewe aorta gelei, en nadat dit deur 'n kapillêre pleksus met 'n growwe netwerk van bloedvate sirkuleer, keer dit deur die vitelline are terug na die buisvormige hart van die embrio. Hierdie vloei is die vitelline sirkulasie, wat voedingstowwe uit die dooiersak aan die embrio oordra. Aan die einde van die vierde week bestaan die dooiersak slegs nog uit 'n klein peer-vormige opening (bekend as die naelstring vesikel), wat uitmond in die spysverteringsbuis deur 'n lang, smal buis, die vitelline buis.


Die Bristol Bulldog was 'n enkelsitplek, dubbeldekker vegvliegtuig wat deur die Britse Lugmag gebruik is tussen die twee Wêreldoorloë. Hierdie vliegtuig was ontwikkel na aanleiding van 'n spesifikasie van die Britse Lugministrie wat 'n enkelsitplek dag-en-nag vegter met twee Vickers-masjiengewere gespesifiseer het. Die Merk I was gebou vir ontwikkeling en Merk II het die Armstrong Whitworth Siskin's en Gloster Gamecock's vervang. Die eerste Bulldog's was toegeken aan 3 Eskader in Junie 1929 te Upavon. Die hele raamwerk was van metaal wat met materiaal oorgetrek was. Die stertwiel het 'n skokbreker gehad, daar was suurstof vir die vlieënier asook 'n kortgolf tweerigting radio. Teen 1932 was 10 Eskaders toegerus met die Bulldog en was dit die standaard vegvliegtuig tot in 1936. Die 312 vliegtuie in gebruik was op daardie stadium sowat 70% van Brittanje se lugverdediging's vermoë. Die laaste Bulldog was in 1937 onttrek uit diens en vervang met die Gloster Gauntlet. Baie van die vliegtuie was uitgevoer na Australië, Denemarke, die destydse Siam, Swede, Estonië en Finland. 'n Tweesitplek opleidings vliegtuig is ook gebou.


Makeleketle is 'n township in die Masilonyana Plaaslike Munisipaliteit, in sentraal-Vrystaat, Suid-Afrika. Tydens die apartheidera was Makeleketle waar die dorp Winburg se Swart mense gewoon het. Volgens die 2011-sensus het die nedersetting 'n bevolking van 12 701 gehad. Lys van dorpe in Suid-Afrika "Hoofplek Makeleketle". Sensus 2011. Hierdie Vrystaat-verwante artikel is slegs 'n saadjie. U kan ons wikipedia help deur dit uit te brei.


'n Kieswyk is 'n plaaslike, afgebakende gebied, wat gewoonlik gebruik word vir verkiesingsdoeleindes. Kieswyke is gewoonlik vernoem na woonbuurte, strate, gemeenskappe, landmerke, geografiese kenmerke en in sommige gevalle historiese figure, wat tot die gebied verbind is. In die Verenigde State van Amerika is kieswyke net genommer. In Australië, Kanada, Monaco, Nieu-Seeland, Suid-Afrika, die Verenigde Koninkryk en die Verenigde State van Amerika is kieswyke 'n verkiesingsdistrik binne 'n distrik  of munisipaliteit. Kieswyke word gewoonlik gebruik tydens plaaslike verkiesings. In die Verenigde State van Amerika is kieswyke gewoonlik onderverdeel in stembusgebiede. In die Republiek van Ierland is stedelike kieswyke (wards) en landelike distrikverkiesingsafdelings (District Electoral Divisions) in 1994 herdoop in verkiesingsafdelings (Electoral Divisions). Die verkiesingsdistrikte by plaaslike verkiesings is egter gewoonlik algemeen bekend as kieswyke. Die verkiesingsdistrikte bestaan uit verskeie verkiesingsafdelings en is amptelik bekend as plaaslike verkiesingsgebiede (local electoral areas). In die geval van 'n munisipale samesmelting word na die voormalige stede en dorpe wat die nuwe metropool vorm verwys as wyke. In sekere stede in Indië, soos Mumbai en Delhi is 'n wyk is 'n administratiewe eenheid van die stad.


Die 2017 Formule Een Japannese Grand Prix het op 8 Oktober 2017 op die Suzuka Internasionale Renbaan in Japan plaasgevind. Dit was die sestiende wedren van die kampioenskapseisoen. Pirelli sal die volgende bande aan alle spanne by Suzuka verskaf: Lewis Hamilton behaal vir Mercedes sy tiende voorste wegspringplek van die seisoen, terwyl sy spanmaat Valtteri Bottas tweede gekwalifiseer. Ferrari-jaer Sebastian Vettel eindig derde, voor die Red Bull-jaers Daniel Ricciardo, Max Verstappen en sy spanmaat Kimi Raikkonen. Die Force India-paar Esteban Ocon en Sergio Pérez gekwalifiseer onderskeidelik sewende en agtste, terwyl die Williams-bestuurder Felipe Massa en McLaren se Fernando Alonso die top 10 voltooi. Ná afloop van die tweede vrye oefening op Vrydag moes Valtteri Bottas sy ratkas laat vervang. Aangesien die ratkas nog nie die verpligte ses wedrenne afgelê het nie, het Bottas 'n straf van vyf wegspringplekke gekry. Kimi Räikkönen ontvang ook 'n vyf wegspringplekstraf na die ruil van sy ratkas as gevolg van 'n ongeluk in die derde vrye oefening. Daarbenewens is drie renjaers gestraf weens die uitruiling van verskeie dele van hul enjins: Toro Rosso-renjaer Carlos Sainz jr. en Renault-renjaer Jolyon Palmer het albei twintig plekke ontvang, terwyl Fernando Alonso 35 plekke moes afstaan.


Die Bontneushoringvoël (Lophoceros fasciatus) is 'n neushoringvoëlspesie in die Bucerotidae-familie, 'n familie van tropiese byna-sangvoëls gevind in die Ou Wêreld. Die bontneushoringvoël is 'n algemene bewoner en broeier in groot dele van ekwatoriaal-Afrika, van Gambië tot die weste van Uganda en die noorde van Angola. Die voël bewoon hoofsaaklik boshabitat. Die wyfie lê tot vier wit eiers in 'n gat in 'n boomstam, wat afgesper word tydens inkubasie met 'n sement gemaak van modder, mis en vrugtepulp. Daar is net een smal opening, net groot genoeg vir die mannetjie om kos oor te dra aan die moeder en die kuikens. Dit is 'n groot voël, 54 sentimeter (21 dm) in lengte, met swart vere en 'n wit pens en stertpunt. Die lang, geboë swart-en-geel snawel het 'n mediumgrootte helm. Die geslagte is soortgelyk, maar die vroulikes het 'n kleiner helm. Onvolwasse voëls is dowwer, het 'n kleiner snawel en geen helm. Die vlug is golwend. Die bontneushoringvoël is 'n omnivoor en eet vrugte en insekte.


Die Japannese nasionale sokkerspan (Japannees: サッカー日本代表 Sakkā Nippon Daihyō) is 'n span sokkerspelers wat Japan in internasionale wedstryde verteenwoordig, soos die Sokker-Wêreldbeker of die Asiese Beker. Die eerste wedstryd wat hulle gespeel het was op 9 Mei 1917 toe hulle met 0-5 teen China verloor het. Hierdie artikel is ’n saadjie. Voel vry om Wikipedia te help deur dit uit te brei.


Radio Orania is 'n Suid-Afrikaanse gemeenskapsradiostasie in die Noord-Kaap. Die radiostasie bedien die gemeenskap van Orania, 'n dorp in die Noord-Kaap, hoewel ontvangs moontlik so ver as Hopetown strek. Programme word uitgesaai in Afrikaans, vanaf 5 vm tot 10 nm. Programme bevat 40% musiek en 60% spraak. Wanneer Radio Orania nie uitsaai nie, word Pretoria FM uitgesaai. Die radiostasie het begin uitsaai op 12 April 2008, nadat sy voorganger Radio Club 100 gesluit is deur OKOSA. Die stasie word net deur vrywilligers beman en tel meer as 50 bydraers. Programme sluit voorlesings van Afrikaanse letterkundige werke soos Mikro se Ruiter in die nag in. 'n 13-jarige skolier van Orania Volkskool het in 2009 die plaaslike nuus gehaal, toe sy hoorspel oor die Slag van Majuba deur die stasie uitgesaai is. Media in Orania Notice 1046 of 2007[dooie skakel], Government Gazette of the Republic of South Africa, 24 Augustus 2007. The Annual Guide to Radio in South Africa (AdVantage 2012). Media 24. 2012. Hagen 2013. "Voorgrond". Orania Beweging. Julie 2011. Geargiveer vanaf die oorspronklike op 3 Oktober 2018.


Die Dwergneushoringvoël (Lophoceros camurus) is 'n neushoringvoëlspesie in die Bucerotidae-familie. Dit word verspreid in sentraal-Afrika aangetref in Angola, Benin, Kameroen, Sentraal Afrikaanse Republiek, Republiek van die Kongo, Demokratiese Republiek van die Kongo, Ivoorkus, Ekwatoriaal-Guinee, Gaboen, Ghana, Guinee, Liberië, Nigerië, Sierra Leone, Suid-Soedan en Uganda. Wikispecies het meer inligting oor: Lophoceros camurus Alfabetiese lys van Suid-Afrikaanse voëls Lys van Suid-Afrikaanse voëls (gegroepeer) Lys van Suider-Afrikaanse voëls volgens wetenskaplike name "Lophoceros camurus". IUCN Rooilys van Bedreigde Spesies. Weergawe 2013.2. Internasionale Unie vir die Bewaring van die Natuur. 2012. Besoek op 26 November 2013.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Sakhile is 'n groot township aangrensend tot Standerton, in Lekwa Plaaslike Munisipaliteit, Gert Sibande-distriksmunisipaliteit van Mpumalanga, Suid-Afrika. Lys van dorpe in Suid-Afrika "Hoofplek Sakhile". Sensus 2011. Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei.


Xhosavroue wat getroud is, bedek hulle koppe en die nekkrale wat hulle dra, kan die ouderdom en status van die vrou aandui. Xhosavroue versier tradisioneel hulle gesigte met geel en wit oker en die mans dra ook krale en bedek hulle hoofde as hulle in die openbaar verskyn. Hierdie artikel is ’n saadjie. Voel vry om Wikipedia te help deur dit uit te brei.


Die Groot Moskee van Salé (Arabies: المسجد الأعظم, Masdjid Al Aadam) is ’n moskee in Salé, Marokko. Dit beslaan ’n gebied van 5 070 m2 en is die land se derde grootste moskee. Dit is oorspronklik tussen 1028 en 1029 gebou, en is in 1196 vergroot en gerestoureer. Daarna was dit die derde grootste moskee in Marokko. Sedetdien is dit verskeie kere verwoes en herbou. Dit het nege boë. In 1260 is Salé deur Kastiliaanse magte beset en 3 000 vroue, kinders en bejaardes van die stad is in die moskee byeengebring en as slawe na Sevilla weggevoer. In 1851 is Salé deur die Franse magte met bomme bestook en die moskee is erg beskadig. In the 1930's, tydens die Franse protektoraat in Marokko, is die moskee gebruik vir nasionalistiese byeenkomste en is dit selfs vir ’n ruk gesluit om te keer dat dit gebruik word as ’n plek waar nasionalistiese sentiment aangewakker word. Mrini, Driss; Alaoui, Ismaïl (1997). Salé: cité millenaire (in Frans). Rabat: Editions Eclat. pp. 45–46. ISBN 9789981999503. "Great Mosque of Salé" (in Frans).


Lamar Crowson (1926–1998) was 'n Amerikaanse pianis en kamermusikant. Hy word in 1965 hoof van die Suid-Afrikaanse Kollege vir Musiek in Kaapstad se klavierdepartment en tree gereeld as solis saam met Suid-Afrikaanse simfonie-orkeste op. Onder sy leerlinge tel bekende pianiste soos Steven de Groote, Melanie Horne en Albie van Schalkwyk. Die Universiteit van Kaapstad het in 1996 'n eredoktorsgraad aan hom toegeken. John Lamar Crowson is op 27 Mei 1926 in Tampa, Florida gebore. Hy kry sy vroeë opleiding in Portland, Oregon onder Nellie Tholen, waar hy aan die Reed College studeer het. Sy hoofvakke was kuns, geskiedenis en literatuur. Hy studeer later klavier onder Arthur Benjamin, wat hom in 1948 nooi om aan die Royal College of Music te studeer, waar hy in 1957 as 'n personeellid aangestel is. In die 1950's wen hy talle pryse, waaronder die Chappell Gold Medal, die Dannreuther-prys en die Harriet Cohen Internasionale Medalje. In 1952 was hy 'n louraat in die Koningin Elisabeth-kompetisie in Brussel gewees. In 1963 reis Crowson na Kaapstad om as 'n eksaminator vir die Geassosieerde Raad van die Royal Schools of Music op te tree.


Violetbank D is 'n nedersetting in die Ehlanzeni-distriksmunisipaliteit in die noordooste van Mpumalanga. Lys van dorpe in Suid-Afrika "Hoofplek Violetbank D". Sensus 2011. Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei.


Sekrepeng is 'n nedersetting in die Ehlanzeni-distriksmunisipaliteit in die noordooste van Mpumalanga. Lys van dorpe in Suid-Afrika "Hoofplek Sekrepeng". Sensus 2011. Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei.


Thulamahashe is 'n nedersetting in die Ehlanzeni-distriksmunisipaliteit in die noordooste van Mpumalanga. Lys van dorpe in Suid-Afrika "Hoofplek Thulamahashe". Sensus 2011. Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei.


Patrick Cullinan (1933–2011) was 'n Suid-Afrikaanse digter en biograaf. Saam met Lionel Abrahams stig hy Bateleurpers in 1974, en die literêre joernaal The Bloody Horse: Writings and the Arts in 1980. Sy digbundels sluit in The Horizon Forty Miles Away, Today is not Diffrent, The White Hail in the Orchard en Selected Poems 1961–1991. Hy het ook ’n biografie van die ontdekker Robert Gordon die lig laat sien, Robert Jacob Gordon 1743–1795: The Man and His Travels at the Cape, asook ’n semi-outobiografiese prosawerk, Matrix, en ’n versameling briewe van Bessie Head, Imaginative Trespasser. Die Cullinandiamant is na sy oupa, die mynboupionier sir Thomas Cullinan, vernoem. Patrick Roland Cullinan is op 25 Mei 1933 in Pretoria gebore. Sy oupa was die mynmagnaat sir. Thomas Cullinan gewees. Hy studeer aan die Charterhouse Skool en Oxford Universiteit in Engeland waar hy Italiaans en Russies leer lees. Ná sy studies keer hy na Suid-Afrika terug, waar hy 'n saagmeule besit en in die Oos-Transvaal geboer het. Cullinan het groot aansien in Suid-Afrika geniet en was een van die mees prominente digters aan die einde van die 20ste eeu.


Francesco Cupani (21 Januarie 1657, Mirto – 19 Januarie 1710, Palermo) was 'n Italiaanse natuurkundige wat hoofsaaklik belanggestel het in plantkunde. In 1692 word hy die eerste direkteur van die botaniese tuin by Misilmeri. Hier is die plante geklassifiseer in 'n taksonomiese stelsel van binomiale nomenklatuur wat later deur Carl Linnaeus standaard gemaak is. Hierdie werk het hom in kontak gebring met baie plantkundiges, byvoorbeeld Joseph Pitton de Tournefort, Caspar Commelin, William Sherard, James Petiver, Johann Georg Volckamer, Felice Viali (1638–1722) en Giovanni Battista Triumfetti. Catalogus plantarum sicularum Noviter adinventarum Palermo, 1692. Syllabus plantarum Siciliae Nuper detectarum Palermo, 1694. Hortus Catholicus Napoli, 1696. Pamphyton siculum, a natural history (fauna as well as flora) of Sicily published posthumously in 1713 and the result of 25 years work. Herbarium (Cupani Hortus Siccus) Alberto Massi Geargiveer 7 Oktober 2012 op Wayback Machine


Louis Alexandre Henri Joseph Piré (1827–1887) was 'n Belgiese plantkundige. Hy het die posisie van professor in plantkunde aan die Université Libre de Bruxelles beklee . Die standaard skrywers afkorting Piré word gebruik om hierdie persoon as die skrywer aan te dui wanneer 'n botaniese naam aangehaal word. Flore analytique du centre de la Belgique (with Félix Muller) (Victor Devaux et Cie, Bruxelles,1866) Revue des mousses acrocarpes de la flore belge (C Annoot-Braeckman, Gand, 1869) Opuscules de botanique. II: Notice sur l'Alsine pallida Dmtr. (Bulletins de la Société royale de botanique de Belgique, tome II, n. 1) Opuscules de botanique. III: Deuxième herborisation de la Société royale de botanique de Belgique (Bulletins de la Société royale de botanique de Belgique, tome II, n. 3, Juin 1863) Opuscules de botanique. IV: Troisième herborisation de la Société royale de botanique de Belgique (Bulletins de la Société royale de botanique de Belgique, tome III, n. 3, Juillet 1864) "Flore analytique du centre de la Belgique" (in Engels).


Otto II. Freiherr von Münchhausen (11 Junie 1716 – 13 Julie 1774) was 'n Duitse plantkundige. Hy was kanselier van die Universiteit van Göttingen en 'n korrespondent van Carl Linnaeus. Hy het verskeie eike-spesies by die Linneaiese stelsel benaam, asook ander plante. Die standaard botaniese skrywers-afkorting Münchh. word toegepas op spesies wat hy beskryf het. Lys van botaniste volgens outeursafkorting ADB:Münchhausen, Otto Freiherr von. de.wikisource.org (in German) GRIN Taxonomy for Plants Geargiveer 21 Augustus 2014 op Wayback Machine. USDA Hierdie artikel is ’n saadjie. Voel vry om Wikipedia te help deur dit uit te brei.


Karl Theodor Hartweg (18 Junie 1812 – 3 Februarie 1871) was 'n Duitse plantkundige. Hy het talle nuwe spesies plante in Colombia, Ecuador, Guatemala, Meksiko en Kalifornië in die Verenigde State versamel vir die Hortologiese Vereniging in Londen. Baie van die spesies wat hy ontdek het, is formeel gepubliseer, met erkenning aan George Gordon, die Voorman van die Tuinbouvereniging van Londen en 'n spesialis in konifere wat goed verteenwoordig is in Hartweg se versamelings. Baie plante wat vanaf 1836 in Mexiko deur Hartweg versamel is, is geïdentifiseer en gekatalogiseer deur George Bentham in Plantas Hartwegianas. Die standaard skrywers-afkorting Hartw. word gebruik om hierdie persoon as die skrywer aan te dui wanneer 'n botaniese naam aangehaal word. Lys van botaniste volgens outeursafkorting Beidleman, Richard G. (2006). "Karl Theodor Hartweg". California's Frontier Naturalists. University of California Press. pp. 151–160. McKelvey, Susan Delano (1955). Botanical Exploration of the Trans-Mississippi West, 1790–1850. Arnold Arboretum of Harvard University. pp. 961–980. "Hartweg, (Carl) Theodor". Biographical Dictionary of American and Canadian Naturalists and Environmentalists.


Gaba is 'n nedersetting in die Thulamela Plaaslike Munisipaliteit van Vhembe-distriksmunisipaliteit in die Limpopoprovinsie van Suid-Afrika. Lys van dorpe in Suid-Afrika "Hoofplek Gaba". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Hatshisele is 'n nedersetting in die Thulamela Plaaslike Munisipaliteit van Vhembe-distriksmunisipaliteit in die Limpopoprovinsie van Suid-Afrika. Lys van dorpe in Suid-Afrika "Hoofplek Hatshisele". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Henry Adams (1813–1877) was 'n Engelse natuurkundige en konkoloog. Saam met sy broer Arthur Adams, ook 'n bekende konkoloog, het hy "The genera of recent Mollusca: arranged according to their organization three volumes" in 1858 geskryf. Hierdie artikel is ’n saadjie. Voel vry om Wikipedia te help deur dit uit te brei.


Vader Paul Guillaume Farges (1844–1912) was 'n Franse katolieke sendeling, plantkundige en plantversamelaar, wat vir 'n groot gedeelte van sy lewe in (vanaf 1867) in China gebaseer was, en vanaf 1892 tot sy dood in Chongqing bedien het. Hy het meer as 4000 plantmonsters versamel, insluitend dié van talle spesies wat nuut was tot die wetenskap. Hierdie monsters is aangestuur na die Muséum National d'Histoire naturelle in Parys, waar hulle vernoem en beskryf is deur Adrien René Franchet. Sy naam word herdenk in verskeie plante, waaronder Abies fargesii, Corylus fargesii, Decaisnea fargesii, Salix fargesii, en Torreya fargesii. Die Fargesia-genus van bamboes is na hom vernoem. Die standaard outeursafkorting Farges word gebruik om hierdie persoon as die skrywer aan te dui wanneer 'n botaniese naam aangehaal word. Hierdie artikel is ’n saadjie. Voel vry om Wikipedia te help deur dit uit te brei.